
Esipuhe ensi painokseen. 

Päästäessäni korjausluvun luettuani painoon tämän »Oppaan" 
sallittanee minunkin joku sana sanoa. 

Tiedän että kirja on vuosien työn ja hartaiden rukousten 
tulos. Monta on harrastusta aikojen kuluessa ollut sen tekijällä, 
mutta yhä enemmän on hänen harrastuksensa keskittynyt lasten 
raittiusopetukseen } sillä hän on vakuutettu, ettei parempaa ja on- 
nellisempaa ihmiskuntaa, jollaista hyviä asioita ajettaessa unek- 
sitaan, voida ajatella yhteydessä alkoholiliikkeen kanssa, ja var- 
mimmaksi keinoksi tämän kaikkea edistystä jarruttavan liikkeen 
lopettamiseksi katsoo hän raittiusopetusta. Tekijä on tässä kir- 
jassa koettanut paraansa antaa. Siksi sitä on kauvan saatu 
odottaakin, sillä hän on pelännyt, ettei se tarpeeksi hyvin 
voisi palvella tärkeätä asiata, ja on senvuoksi ehkä liiaksikin 
epäröinnyt. 

„Band of Hope Manual", josta ensinnä aiottiin vain mukailtu 
käännös saada aikaan, ei meidän oloihimme sopinut. Oli uusi 
kirja luotava, joskin mainitusta teoksesta oli paljon hyötyä ja 
johtoa. 

Ei saisi löytyä ainoatakaan raittius- tai muuta edistysseuraa, 
ei ainoatakaan nuorten miesten tai nuorten naisten kristillistä 
yhdistystä, jonka yhteydessä ei olisi Toivon Liittoa. Kaikki ne 
tässä kirjassa löytävät tarpeellisia ohjeita. Mutta sitä paitsi luu- 
lisin, että tästä »Oppaasta" on hyötyä täysikasvuistenkin raittius- 
seurain johtomiehille niillä paikoin, missä vähemmän tietoja ja 
kokemusta saaneet ovat pakotetut päivän kuormaa ja hellettä 
kantamaan, hyvällä tahdollaan korvaten sen mikä muussa ehkä 
puuttuu. Paljon on näet kirjassa yleisiäkin neuvoja. 

Kirjan arvoa lisää sekin seikka, että suomentaja rouva 
Mandi Granfelt on kääntäessään monesta tärkeästä asiasta 
huomauttanut ja että tohtori M. Johnsson on siitä antanut 
edullisen lausunnon. 

Jumala kirjasta ja tärkeätä raittiusopetustyötä siunatkoon! 

Matti Helenius. 

Johdanto. 



Edellytämme että jokainen, joka hankkii tämän kirja- 
sen itselleen, on täysin vakuutettu lasten raittius- 
opetuksen suuresta merkityksestä taistelussa juoppoutta 
ja juomatapaa vastaan. Sentähden emme tässä ryh- 
dykään esittämään syitä tällaisen opetuksen tarpeelli- 
suuteen *). Tämän kirjasen tarkoitus on vain antaa 
neuvoja ja ohjeita kaikille niille, jotka haluavat työs- 
kennellä raittiusopetuksen hyväksi ja Toivon Liittojen 
aikaansaamiseksi. Erittäin suotavaa näet olisi, että 
missä tähän asiaan ryhdytään, työ järjestettäisiin niin 
hyväksi kuin suinkin, jotta siitä siten voisi tulla mah- 
dollisimman hyvät tulokset. Ehkäpä näistä neuvoista 
voi myös olla jonkun verran hyötyä niillekin, jotka jo 
ennestään työskentelevät lasten raittiusopetuksen alalla. 
Heti alussa on meidän huomautettava, että tällaista 
lasten raittiustyötä tietystikin täytyy eri paikkakunnilla 
sekä alkaa että jatkaa eri tavalla aina sen mukaan, 
kuin olosuhteet ja käytettävinä olevat varat myöntä- 
vät. Älköön sentähden kukaan tätä työtä harrastava 
henkilö peljätkö ryhtyä toimeen, vaikkei hänen paikka- 

*) Niille, jotka asiata vielä eivät tunne tahi haluavat siihen 
entistä tarkemmin tutustua, suosittelemme kirjasia: Minkä vuoksi 
nuorisolle on raitti usopetusta annettava? kirj. Alli Trygg-Helenius, 
(hinta 20 p.); Mitä vaaditaan Toivon Liiton opettajalta? kirj. Mandi 
Granfelt, (hinta 10 p.); Toivon Liitto-työstä maalaisoloissa, kirj. 
Maiju Helenius, (hinta 10 p.) ja Kolme puhetta lapsille, kirj. M. Gt., 
(hinta 30 p.). Näitä samoin kuin muitakin raittiuskirjoja tilataan 
osotteella: Raittiuden Ystävät, Helsinki. 

kunnallaan työtä heti voitaisikaan alkaa niin laajassa 
muodossa, kuin tässä kirjasessa on esitetty. Monella 
paikkakunnalla on työ alotettu peräti vaatimattomalla 
tavalla. On ollut vain yksi tai pari asiata harras- 
tavaa henkilöä, joiden on ollut pakko toimia yksinään 
ilman sanottavia apuneuvoja. Miltei ainoat auttajat, 
mitä heillä on ollut, ovat heidän perustamiinsa Toivon 
Liittoihin kuuluvat vanhemmat pojat ja tytöt. Ryhty- 
köön sentähden jokainen, joka asian tärkeyden käsittää, 
Jumalan apuun turvaten rohkealla mielellä työhön ja 
tehköön työnsä määrätyn, edeltäpäin tehdyn 
suunnitelman mukaan; silloin asia tulee varmasti 
menestymään. 

Mitä taas tulee tässä esitettäviin eri työ-aloihin, 
tahtoisimme huomauttaa, että niihin olisi ryhdyttävä 
vain sen mukaan, mikäli voimat ja olot myöntävät. 
Joka tapauksessa on paras ottaa työ-ohjelmaan vain 
niin paljo kuin hyvästi ja kunnollisesti voi- 
daan suorittaa; parempi siis ryhtyä y~hteen ainoaan 
asiaan ja suorittaa se hyvin, kuin huonosti ja huti- 
loimalla useampiin. 

Ensimäinen luku. 



Kuinka työ on pantava alulle. 

Me otaksumme nyt olevamme paikkakunnalla, 
missä aiotaan ryhtyä raittiustyöhön lasten keskuudessa 
ja seuraamme askel askelelta niitä toimia, joihin tätä 
työtä alotettaessa asian alkuunpanijat voivat ryhtyä. 

Kaikkein ensimäiseksi on paikkakunnalla saatava 
etenkin vanhemmille ja nuorison kasvattajille selväksi 
lasten raittiusopetuksen merkitys ja se tapa, jolla ope- 
tusta tullaan antamaan. Täten heissä toivottavasti saa- 
daan heräämään asianharrastusta. Tämä on 
tarpeellista jo siitäkin syystä, että raittiusopetus tulee 
pääasiassa annettavaksi ulkopuolella kouluja, joten las- 
ten on saatava vanhemmiltaan ja kasvattajiltaan lupa 
käydä kokouksissa, joissa opetusta annetaan. Sitä paitsi 
voidaan tällä tavoin saada apulaisia työhön, jos niitä 
ei vielä ole tiedossa riittävää määrää. 

Oikeata käsitystä asiasta saadaan levitetyksi par- 
haiten siten, että sitä kaikilta eri puoliltaan selitetään 
julkisessa kokouksessa, johon yleisö on kutsuttava. Jos 
paikkakunnalla on raittiusseura, kutsuu tämä luonnolli- 
sesti kokoon yleisön. Muussa tapauksessa tulee jonkun 
muun yhdistyksen, joka sääntöjensä nojalla saa julkisia 
kokouksia pitää, tämä tehdä. 

Kokouksessa on pidettävä esitelmä siitä, miksi 
nuorisolle on opetettava raittiutta, ja suositellaan apuna 
käytettäväksi kirjasta: »Minkä vuoksi nuorisolle on 

raittiusopetusta annettava ?«, joka esitelmä on kirjoi- 
tettu juuri tällaisia tilaisuuksia varten ja joka muun 
puutteessa voidaan kokonaisuudessaan lukea. 

Muuta ohjelmaa kuin tämä esitelmä ja kaunista 
laulua tuskin tässä ensimäisessä kokouksessa tarvitaan, 
sillä muuta ehkä ei ennätetäkään. Varsin tärkeätä on 
vain, että esiintyjät ovat hyvin valmistaneet 
esitettävänsä. Esitelmä on mieluimmin pidettävä va- 
paasti ja on siis opittava niin hyvin ulkoa, ettei 
mikään epäröiminen tahi epäselvyys tule haittaamaan 
tahi ikävystyttämään esitystä. Harjoituksen vuoksi 
lukekoon esitelmänpitäjä sanottavansa ääneen itsekseen 
useampia kertoja ja harjoitelkoon myöskin käyttämään 
oikeata äänenpainoa, niin että joka kohta voi vai- 
kuttaa selvästi ja vakuuttavasti. 

Asialle olisi varmaan eduksi, jos paikkakunnan 
kirkkoherra tahi muu papistoon kuuluva alkaisi kokouk- 
sen rukouksella. Jos heitä ei voida saada mukaan, 
voi joku muu yleisesti kunnioitettu henkilö pitää ru- 
kouksen ja lukea jonkun sopivan raamatun kohdan, 
jossa puhutaan Raittiudesta tahi juoppouden vastusta- 
misesta, niinkuin esim. San. 23: 29 — 35; Room. 13: 
11—14; 1 Kor. 8; San. 1: 7—14 y. m. 

Esitelmän jälkeen kehotetaan vanhempia ja hol- 
hoojia — jos se heistä on lapsille hyödyksi ja siunauk- 
seksi — lähettämään lapsensa lastenkokoukseen, 
joka on pidettävä seuraavana tahi seuraavina päivinä. 
Samoin kehotetaan niitä saapuvilla olevista, jotka ta- 
valla tahi toisella tahtovat olla työssä avullisina, ko- 
kouksen jälkeen jäämään sopimaan alotettavan työn 
yhteydessä olevista asioista. Kokouksen loputtua sopii 
myöskin kaupitella yleisölle kirjasia, esim. äskenmai- 
nittua esitelmää y. m. Kokouksen on sopiva päättää 
virrellä ja rukouksella. Koska luultavasti aika on siksi 
myöhäinen, ettei mitään varsinaista keskustelua jälkeen 
jääneiden kanssa voida alottaakaan, on paras vain so- 
pia siitä, missä ja milloin kaikki työhön halukkaat 

kokoontuvat neuvottelukokousta pitämään. Heitä, sa- 
moin kuin lasten vanhempia, pyydetään saapumaan 
myöskin ensimaiseen lastenkokoukseen. 

Tällaisten kokousten ilmoittamista varten sopisi 
tilata Raittiuden Ystäviltä Helsingissä näitä tilaisuuksia 
varten painetuita suuria ilmoituksia, jotka maalla 
naulataan pitäjäntuvan seinälle, kirkon ja kauppapuo- 
tien läheisyyteen ja ylipäätään sellaisiin paikkoihin, 
missä paljon väkeä liikkuu. Samoin voi ostaa Raittiu- 
den Ystävien painattamia, pieniä ilmoituksia annetta- 
viksi kansakoululapsille, jotka saavat viedä ne kotei- 
hinsa. Kaupungissa taas sopii panna kokouksesta il- 
moituksen paikkakunnan sanomalehteen ja Raittiuden 
Ystävien suuri ilmoitus on pantava sopiviin paikkoihin 
nähtäväksi; samaten voidaan myös pieniä ilmoituksia- 
kin jakaa lapsille. Ilmoituksiin pannaan tietysti kokouk- 
sen aika ja paikka ja suuriin myöskin esiintyjäin nimet. 

Suurten ilmoitusten sisällys on seuraavalla sivulla. 

Pienten ilmoitusten sisällys on seuraava: 



^ 



KOKOUS.- 

Vanhempia, kasvattajia ja nuorison ystäviä pyy- 
detään ystävällisesti saapumaan 

Kokoukseen, 

jossa neuvotellaan eräästä tärkeästä, nuorisomme kasvatusta 
koskevasta asiasta. 

Kokous pidetään kuun p. 19 



— LAULUA, ESITELMÄ y. m. 

Kaikki tervetulleita! 

Paliaa on helpompi varoa, kuin korjata. 

Raittiusyhdistys 

pitää 
päivänä kuuta 19 

yleisen kokouksen 



jossa käsitellään nuorison raittiusopetusta ja Toivon Liit- 
tojen perustamista. 

OHJELMA: 

Laulua. 
Lausuntoa. 

Esitelmä: „Minkä vuoksi nuorisolle on annettava 
raittiusopetusta?" pitää 



Lasten raittiusopetuksen ja Toivon Liittojen tarkoitus 
on vanhempien ja holhoojien avulla kasvattaa lapsia ja 
nuorisoa karttamaan kaikkien juovutusj uomien käyttämistä, 
niin että he myöhemmällä iällään voisivat välttää juoppou- 
den ja kaiken sen pahan, mikä siitä seuraa. Erittäinkin 
vanhempia, opettajia ja muita nuorison ystäviä pyydetään 
saapumaan kokoukseen. / 

Kokous alkaa täsmälleen k:lo 

Pääsy maksuton. 

Toinen luku. 



Ensimäinen lastenkökous. 

Kun tästä kokouksesta on ilmoitettu täysikasvuis- 
ten kokouksessa ja myöskin kouluissa, jos sellaisia on 
olemassa, ei muuta tarvita; on vain pidettävä huolta 
siitä, että lapsia varten on riittävästi tilaa ja että kaikki 
pääsevät istumaan, sillä jos lasten on pakko seisoa, 
käyvät he rauhattomiksi ja häiritsevät kokouksen me- 
noa. Maaseuduilla tätä ehkei tarvitse peljätä yhtä 
paljo kuin kaupungeissa, joissa lasten kokouksia aina 
on huolellisemmin valmistettava. Etenkin suuremmissa 
kaupungeissa on kokoukseen kutsuttava vain määrätyt 
koululuokat tahi lapsia määrätyltä kaupungin alueelta. 
Semmoisissa oloissa on parasta antaa lasten edeltäpäin 
hakea pääsylippuja tahi jakaa sellaisia koulujen kautta 
tahi muulla sopivalla tavalla. Sillä muuten voi kokouk- 
seen tulvailla lapsia liiaksi tahi voi sinne tulla vallatto- 
mia poikia häiriötä tekemään ; semmoisissa tapauksissa 
ei kokouksesta voi olla toivottua hyötyä ja vaikutusta. 
Lippuja jakamalla saadaan myöskin selville, kutka ovat 
saapuvilla, joten toisen kerran toimeenpantavaan »ensi- 
maiseen kokoukseen « voi kutsua toisia lapsia. 

Tässä ensimäisessä kokouksessa, samoin kuin kai- 
kissa seuraavissa, on pidettävä erityisen tärkeänä, että 
lapset noudattavat hyvää, sanokaamme ankaraa jär- 
jestystä. Paras on sentähden — nämä ystävälliset 
neuvot annetaan tietysti vain niille, jotka eivät ennen 

ole pitäneet lastenkokouksia tahi opettaneet kouluissa ' 
— heti kokouksen alussa ystävällisesti, mutta vakavasti 
huomauttaa lapsille, että heitä on kutsuttujanne oppi- 
maan jotain hyvää ja hyödyllistä, josta 
heillä, tulevaisuudessa voi olla suurta siunausta, iloa ja 
hyötyä, mutta etteivät he tietysti voi oppia eli ymmär- 
tää mitään, jos eivät ole hiljaa ja tarkkaavaisia. Ja 
kun ei kenenkään ole pakko tulla kokoukseen tahi 
jäädä sinne, kehotetaan jokaista, joka ei vapaasta 
tahdosta aio käyttäytyä hyvin, lähtemään pois en- 
nen kokouksen alkua. Odotetaan hetkinen, jotta näh- 
täisiin, haluaako joku ehkä poistua. Sitte sanotaan 
lapsille: »Kaikki, jotka nyt ovat jääneet tänne, ovat 
siis sitoutuneet olemaan hiljaa ja tarkkaavaisia. « Jos 
joku lapsista sittenkin sattuisi aikaansaamaan häiriötä, 
viitataan vain kokouksen alussa tehtyyn sopimukseen. 
Sanotaan esim.: »Millä ehdoilla saivat lapset jäädä 
tänne kokouksen ajaksi?« Vastaus: »Sillä ehdolla, että 
jokainen ottaisi istuakseen ihan hiljaa ja tarkasti seu- 
ratakseen opetusta. « — »Mitä niiden tuli tehdä, jotka 
eivät tähän suostuneet ?« — »Poistua. « — »Siis on se 
lapsi rikkonut sopimuksen, joka on jäänyt tänne, mutta 
ei ole ollut siivosti. « 

Kokous alkaa virrellä ja rukouksella, jonka 
jälkeen pidetään lyhyt esitelmä siitä, »minkätähden 
lastenkin tulee ottaa osaa siihen suureen työhön, johon 
raittiuden ystävät koko maailmassa niin innokkaasti 
ovat ryhtyneet«. Tämän esitelmän tahi alkupuheen ei 
pitäisi kestää kauvemmin kuin korkeintaan 10 min. 
Johtona tähän voi käyttää otteita kirjasesta: »Kolme 
puhetta lapsille «, kirj. M. Gt. 

Tämän jälkeen seuraa raittiusopetustunti. 
Sen, joka ei ennen ole antanut raittiusopetusta lapsille, 
tulee johtonaan käyttää erityisiä oppikirjoja, joista 
Raittiuden Ystävät antavat tietoa. Pääasia on, että 
esitelmään kuuluu paljon havaintovälikappa- 
leita, jotka tekevät opetuksen vilkkaaksi, vaihtelevaksi 

ja havainnolliseksi, niin että täysikasvaneetkin heti 
ensi kerralla mieltyvät siihen. 

Jos opettajana toimiva henkilö ei ole varsinainen 
opettaja tahi muutoin opettamiseen tottunut, on paras 
että hän edeltäpäin tarkoin läpikäy ja punnitsee joka 
kysymyksen. Sitä paitsi sopisi hänen pitää ensin pie- 
nemmälle lapsijoukolle pari harjoitustuntia, jolloin hän 
myös tekisi kaikki ensimaiseen liientoon kuuluvat ko- 
keet, jotta kaikki sujuisi hyvin suurempaa lapsilaumaa 
opettaessa ja jotta kaikki tässä ensimäisessä 
kokouksessa tekisi hyvän vaikutuksen 
aikuisiinkin, jotka tietysti ovat ankarampia arvosteluis- 
saan kuin lapset. Tietysti voi sittekin tapahtua, että 
opettaissa täytyy poiketa tekemästään suunnitelmasta 
lasten odottamattomien vastausten takia. Mutta hel- 
pompi on siinä tapauksessakin pitää kiinni alkuperäi- 
sestä suunnitelmasta, jos on edeltäpäin tarkoin valmis- 
tautunut. 

Opetuksen jälkeen muistutetaan lapsille, että kysy- 
vät vanhemmiltaan, saavatko toistenkin tulla tällaisiin 
kokouksiin. Sen jälkeen ilmoitetaan seuraavan lasten- 
kokouksen aika ja paikka. Useammat lapset saavat 
vuoron mukaan kertoa milloin ja missä se pidetään, 
jotta asia painuisi mieleen. Lopuksi päätetään kokous 
virrenveisuulla ja rukouksella. 

Kolmas luku. 



Avustajien ensimäinen kokous. 

Kun asiaa näin on valmistettu, kokoontuvat kaikki, 
jotka aikovat olla työssä avullisina. 

Esitelmässä: »Minkä vuoksi nuorisolle on raittius- 
opetusta annetta va?«, joka pidettiin täysikasvuisten 
ensimäisessä kokouksessa, selitettiin tosin kyllä tämän 
työn tarkoitus ja toteuttamistavat. Mutta kun pitkästä 
esitelmästä harvoin jää muistiin kaikki yksityiskohdat, 
on parasta että se, joka kutsuu kokoon avustajat, vielä 
kerran lyhykäisesti johtaa heille mieleen pääkohdat 
toiminnasta jotakuinkin tähän tapaan: 

Nuorisolle on opetuksen kautta annettava 
tietoja juovuttavien juomien luonnosta, niiden vai- 
kutuksesta ihmisen sekä ruumiiseen että sieluun, nii- 
den vaikutuksesta yksityisen ja kansan talouteen j. n. e. 

Tällaisien tietojen kautta varotetaan lapsia juo- 
vuttavien juomien käyttämisestä. Mutta kun Toivon 
Liittojen tarkoitus myöskin on kasvattaa lapsia k ä- 
sittämään ja rakastamaan sitä ylevää aatetta, 
joka on kaiken raittiustyön perustuksena, nimittäin 
isäinmaan ja koko ihmiskunnan pelastaminen juovu- 
tusjuomien hirmuvallasta, niin täytyy lapsille näissä 
kokouksissa tarjota muutakin kuin tieteellisiä tosi-asioita 
alkoholin vaikutuksista. Heille on kerrottava mieltä 
ylentäviä kohtia tästä vapautustaistelusta, jotta hekin 
innostuisivat kerran toimimaan samalla tavoin; runojen, 

laulujen ja leikkien kautta on suuri ja rikas raittius- 
aate valaistava heille niin, että tutustuvat eri taistelu- 
tapoihin, jotka voivat viedä lopulliseen voittoon. Toi- 
von Liiton kasvatuksellisen työn tarkoitus on siis kahta- 
lainen : tietojen antaminen ja rakkauden 
herättäminen asiaan. Molemmat ovat tärkeitä; 
ei kumpaistakaan saa laiminlyödä, sillä siinä tapauk- 
sessa on työ yksipuolista ja puolinaista. Tiedot ilman 
rakkautta ja lämpöä eivät tunkeudu* luonteen pohjalle, 
eivätkä tuota raittiustyölle niitä raittiita työvoimia, joita 
se aina tarvitsee; into ilman tietoja sammuu ja kuolee, 
se ei kestä kiusauksissa. Joka paljaalle innostukselle 
rakentaa, ei laske sellaista perustusta, joka viettelyk- 
sissä kestäisi. 

Mutta ei ole siinä kyllä, että lapsi jonkun kerran 
tahi jonkun vuoden käy näissä kokouksissa, vaan on 
tarpeellista, että hän pitemmän ajan kuluessa on Toi- 
von Liiton vaikutuksen alaisena. Lapsen herkästä mie- 
lestä riippuu, että hän näissä kokouksissa käydessään 
käsittää siellä esitettyjen totuuksien tärkeyden, mutta 
kun hän jää Toivon Liiton yhteydestä pois, voivat toi- 
saaltapäin tulevat, toisinaan sangen voimakkaat vaiku- 
tukset saada hänet unohtamaan nämä totuudet. Toivon 
Liiton pitempiaikainen vaikutus on sentähden varsin 
tarpeellinen vastapainoksi sille vaikutukselle, mikä tie- 
tysti on vielä varsin yleisellä mielipiteellä juovutusjuo- 
mien käyttämisen tarpeellisuudesta ja luvallisuudesta. 
Amerikan ja Englannin Toivon Liitoissa on pyritty ja 
päästy siihen, että lapset käyvät Toivon Liitoissa 10 — 16 
ikävuoteen eli siksi kuin pääsevät aikuisten raittius- 
yhdistysten jäseniksi, ja siihen on meilläkin pyrittävä. 
Hyvä on, että avustajat käsittävät tämänkin alusta asti, 
sillä silloin selviää myöskin kuinka tärkeätä on, että 
tehdään tyynesti työtä tarkoin määrätyn suunnitelman 
mukaan. 

Vasta kun tämä Toivon Liiton monipuolinen tar- 
koitus on selvillä, käsitetään myöskin, mikä merkitys 

on kaikilla niillä erilaisilla työhaaroilla ja kasvatusväli- 
kappaleilla, jotka nykyaikainen raittiusopetus on otta- 
nut Toivon Liittojen ohjelmaan.. Silloin täytyy tunnus- 
taa, että ne ovat kaikki yhtä tärkeitä. Laulu ja 
leikki eivät ole vain houkutuskeinoja, jotka vetävät 
lapsia kokouksiin, vaan yhtä oikeutettuja kuin 
itse esitelmät. Ja kun tämä on selvillä, ei mielivaltai- 
sesti oteta esitettäviksi mitä leikkejä, lauluja tai runoja 
tahansa, vaan olfean niiden valinnassa yhtä tarkkoja 
kuin esitelmien valmistuksessa. Kaikki avustajat tule- 
vat täten näkemään erilaiset tehtävänsä oikeassa valos- 
saan. Sillä henkilöllä, joka johtaa laulua tahi leikkejä 
tahi harjottelee runojen lausumista, on siten yhtä vas- 
tuunalainen tehtävä kuin esitelmän pitäjälläkin. 

Sittenkuin avustajien kokoonkutsuja on esittänyt 
nämä seikat ynnä muuta, mitä tarpeelliseksi näkee, 
ryhdytään kokouksen varsinaiseen tehtävään, jota seu- 
raavassa luvussa esitetään. 

Neljäs luku. 



Työjärjestyksen laatiminen. 

1. Kaikki ne, jotka toimihenkilöinä tahtovat ottaa 
osaa tähän työhön, muodostavat Toivon Liiton komi- 
tean, jonka tulee liittyä johonkin paikkakunnalla toimi- 
vaan yhdistykseen, jolla on vahvistetut säännöt, esim. 
raittiusyhdistykseen, nuorten miesten tai nuorten naisten 
kristilliseen yhdistykseen, nuorisoseuraan j. n. e., taikka 
jos komiteassa on vähintäin 10 jäsentä, voi se liittyä 
itsenäisenä paikallisyhdistyksenä Raittiuden Ystäviin. 

2. Kaikkien Toivon Liiton johtajien tulee olla 
ehdottomasti raittiita. 

3. Liiton asioita hoitaa toimikunta, •johon kuu- 
luu puheenjohtaja, varapuheenjohtaja, sihteeri, rahaston- 
hoitaja, kirjuri, kaksi kotonakävijää, kirjastonhoitaja 
ja kaksi varajäsentä. 

4. Toimikunta kokoontuu kerran kuussa. 

5. Kaikki tilit tehtäköön valmiiksi joulukuun 
lopussa. 

6. Tammikuussa pidetään vuosikokous, jolloin 
sihteerin kertomus ja rahastonhoitajan tilit esitetään, 
uusi toimikunta valitaan ja muita Liiton toimintaa kos- 
kevia asioita käsitellään. Jos niin halutaan, voidaan 
tämä kokous yhdistää sen yhdistyksen vuosikokoukseen, 
jonka alaosastona Liitto on. 

Jos seudulla on useampia Toivon Liittoja, on tar- 
peellista asettaa niille yhteinen keskustoimikunta. 

Siihen kuuluvat eri Liittojen puheenjohtajat ja sihtee- 
rit, ja käsittelee se sellaisia asioita, jotka voivat olla' 
yhteisiä kaikille yhdistyksille. Niinpä voi tämä kes- 
kustoimikunta hankkia kallishintaisempia opetusväli- 
neitä, joita se sitte vuorotellen lainaa eri yhdistyksille, 
panna toimeen yhteisiä juhlia ja huviretkiä j. n. e. 
Tämä keskustoimikunta valitsee keskuudestaan puheen- 
johtajan, varapuheenjohtajan, sihteerin ja rahastonhoi- 
tajan. Kukin eri Liitto maksaa keskustoimikunnalle 
määrätyn vuosimaksun, joka sitten käytetään yhteisiin 
tarpeisiin. Mutta keskustoimikunnan on myöskin kar- 
tutettava tätä yhteistä rahastoa rahankeräyksiä, myy- 
jäisiä y. m. s. toimeenpanemalla. Kaikkien keskus- 
toimikuntien yhteisenä yhdyssiteenä ja tukena on Rait- 
tiuden Ystävien päätoimikunnan asettama Toivon Liiton 
toimikunta Helsingissä. 

Viides luku. 

Toivon Liiton toimikunnan eri 
jäsenten tehtävät. 

Puheenjohtajan, jonka ei tarvitse olla kasva- 
tusopillisen sivistyksen saanut henkilö, tulee mikäli 
mahdollista olla saapuvilla kokouksissa, alkaa, johtaa 
ja päättää ne, ilmoittaa milloin mikin numero ohjel- 
massa on suoritettava ja oikean hengen ja tunnelman 
aikaansaamiseksi sen ohella itsekin sanoa silloin tällöin 
joku sana, toimittaa kaikki tiedonannot läsnä-oleville 
j. n. e. Hänen tulisi mieluimmin olla paikkakunnalla 
hyvin tunnettu ja arvossa pidetty henkilö, joka sen 
kunnioituksen nojalla, mitä hän itse nauttii, voi hank- 
kia luottamusta ja arvoa myöskin Liitolle. Puheen- 
johtajan poissa ollessa toimii varapuheenjohtaja hänen 
sijassaan. Molempien poissa ollessa hoitaa sihteeri hei- 
dän tehtäviään. 

Sihteerin osalle tulee suurin työ ja vastuu; 
voipi sanoa että Liiton menestys kokonaan riippuu hä- 
nen kyvystään ja asianharrastuksestaan. Hänen tehtä- 
viinsä kuuluu: 

1. Tehdä työsuunnitelma puhujille eli opet- 
tajille. Jos joku näistä on estetty esiintymästä, on sih- 
teerin hankittava hänelle sijainen tahi itse astuttava 
tilalle, jos ei ketään muuta ole saatavissa. Voidakseen 
suorittaa tällaista satunnaista työtä, on parasta, ettei 

hänellä ole mitään säännöllistä opetustointa tahi esi- 
telmien pitämistä. 

2. Tehdä ohjelmat kokouksia varten, hankkia lau- 
luja, sopivia runoja, kertomuksia, leikkejä y. m. 

3. Pitää harjoitus- ja opetuskurssia ja kokouksia 
esitelmän pitäjille ja opettajille. Kukaan tottumaton 
älköön esiintykö, ennenkuin sihteeri hänen kanssaan on 
läpikäynyt kaikki, mitä on lapsille sanottava. 

4. Tehdä vuosikertomus. 

Useammilla Liitoilla voi olla yhteinen sihteeri, joka 
pitää huolta kaikkien ohjelmista, opettajista, havainto- 
välikappalten jakamisesta eri kokouksiin y. m. asioista. 
Luonnollisesti ei tämmöisen sihteerin tehtäviin kuuluisi 
säännöllinen kokouksissa käyminen. Hän vaan silloin 
tällöin kävisi tilapäisesti esitelmiä pitämässä Liitoissa. 
* Rahastonhoitajan tehtäviin kuuluu kassan 
ja opetusvälikappaleiden hoito, kaikeramoisten maksu- 
jen suorittaminen y. m. 

Kirjurin tehtävänä ori : 

1. Laatia Liiton kokouksissa pöytäkirjat. 

2. Pitää Liiton jäsenistä tarkka jäsenluettelo. 

3. Jakaa lapsille järjestyssäännöt ja vanhempain 
lupaliput sekä koota lapsilta täytetyt lupaliput ja säi- 
lyttää ne. 

4. Olla valvomassa, kun lapset allekirjoittavat 
rai ttiuslupauksensa. 

5. Kussakin kokouksessa merkitä muistiin, ketkä 
lapsista olivat saapuvilla ja ilmoittaa kotonakävijöille, 
ketkä olivat poissa ja sopia heidän kanssaan, milloin 
näitä lapsia on käytävä tiedustelemassa. 

6. Vuoden lopulla sihteerille antaa selonteko jä- 
senten luvusta ja kuinka monta ja kutka ovat olleet 
saapuvilla kokouksissa. 

Kotonakävijät työskentelevät kirjurin joh- 
dolla; heidän toimenaan on käydä lasten vanhempien 
puheilla, selittää, mikä Liiton tarkoitus on ja siten- 
hankkia lapsille lupa päästä sen jäseniksi. Monet van- 

hemmat, jotka eivät ole suostuneet lasten pyyntöön, 
ovat kotonakävijöiden ystävällisen puhelun ja selitysten 
kautta kokonaan muuttaneet mielensä ja ruvenneet 
suosimaan asiaa. Kotonakävijöiden on myöskin saatava 
selville, mistä syystä lapset ovat olleet poissa kokouk- 
sista tahi opetustunneilta. Kotonakävijäin tehtävä vaa- 
tii suurta hienotunteisuutta, kykyä ja tottumusta ihmis- 
ten kanssa seurustelemiseen ja keskustelemiseen. Jos 
yhdistys on suuri ja lapsia usein jää pois, täytyy 
kotonakävijöitä olla useampia, sillä muuten käy toimi 
liian rasittavaksi ja vie liiaksi aikaa. 

Kirjastonhoitaja hoitaa kaikkia yhdistyksen 
kirjoja, pitää luetteloa niistä, antaa niitä lainaksi, pitää 
kirjaa lainaajista, myy kirjasia ja sanomalehtiä ja 
muuta kirjallisuutta. 

Tähän monilukuiseen toimikuntaan on vielä lisät- 
tävä eräs henkilö, nimittäin laulun johtaja eli 
opettaja. Tämän tehtävän voi kyllä suorittaa joku 
muukin toimikunnan jäsenistä, mutta siinä tapauksessa, 
etteivät nämä ole siihen kykeneviä, on hankittava eri- 
tyinen henkilö tätä tärkeätä ainetta varten, jonka tulee 
olla elähyttävänä aineksena joka Toivon Liitossa. Sillä 
sopiva laulu joko ohjelmanumeron edellä tahi jälkeen 
antaa sille vasta oikean vaikutuksensa. 

Kaikki nämä eri tehtävät voi tietysti yksi 
ainoa henkilö suorittaa, jos useampia ei ole saata- 
vissa. 

Toimikunta on tietysti aluksi väliaikainen, ja vali- 
taan avustajien ensimäisessä kokouksessa. Toimikunta 
valitaan ensin kokonaisuudessaan ja se sitte keskuu- 
destaan valitsee eri virkailijat. Toimikunnassa voi tie- 
tysti olla useampia tai harvempia jäseniä; tärkeätä on 
vain, että jokaisella on määrätty tehtävänsä. Sama 
henkilö voi hoitaa useampia tehtäviä, niinkuin esim. 
sihteerin ja kirjurin tai kirjurin ja kotonakävijän j. n. e. 
Niinkuin jo ennen mainittiin, on sellaisiakin paikka- 
kuntia, missä yksi ainoa henkilö on hoitanut kaikki 

nämä eri tehtävät. Kuu toiminta muutenkin on ennä- 
tetty järjestää lailliselle pohjalle, valitaan vakinainen 
toimikuntakin, jolloin tietysti voi väliaikaisen toimi- 
kunnan ilman muuta muuttaa vakinaiseksi. 



Kuudes luku. 



Toivon Liiton säännöt. 

i §. 

Toivon Liiton jäseniksi otetaan lapsia, jotka ovat 
täyttäneet 10 vuotta ja vapaasta tahdosta lupaavat nou- 
dattaa Liiton sääntöjä. 

2§- 

Lapsi, joka haluaa yhtyä Liittoon, ilmoittautukoon 
kokouksessa puheenjohtajalle tahi jollekin muulle vir- 
kailijalle, jonka jälkeen hänen nimensä kirjoitetaan 
Liiton nimikirjaan. Hänen tulee käydä säännölli- 
sesti kokouksissa määrätyn valmistusajan kuluessa ja 
vasta kun hän kokouksissa saadun opetuksen kautta 
tulee käsittämään ehdottoman raittiuden edun, saa hän 
tehdä raittiuslupauksen ja otetaan Liiton jäseneksi. 

3§. 

Valmistusajan kuluttua saa jokainen lapsi Liiton 
kirjurilta pyytää kappaleen Liiton sääntöjä sekä van- 
hempien lupalipun, joista jälkimäinen vanhempien — 

molempien tai jommankumman — nimikirjoituksella 
varustettuna tuodaan takasin kirjurille todistukseksi 
siitä, että lapsella on vanhempien suostumus yhtyessään 
Liiton jäseneksi. Samalle lipulle on painettuna Toivon 
Liiton lupaus, jonka lapsi itse allekirjoittaa. 

4§- 

Senjälkeen otetaan lapsi Liiton jäseneksi, hänelle 
annetaan jäsenkortti, joka hänen tulee hyvin säilyttää, 
ja hänen nimensä kirjoitetaan Liiton jäsenkirjaan. 

5§. 

Liiton kokouksia pidetään kerran kuukaudessa tahi 
useamminkin toimikunnan päätöksen mukaan. Jäsen- 
ten tulee säännöllisesti käydä kokouksissa, eikä saa 
syytä ilmoittamatta jäädä pois. 



Kun Toivon Liiton työtä alettiin tehdä Englan- 
nissa, oli hyvin moni epäilevällä ja epätietoisella kan- 
nalla siitä, onko sopivaa ottaa lapsilta juhlallista rait- 
tiuslupausta. Nyt se kokemus, mikä on saavutettu yli 
50 vuoden kuluessa, on siellä kokonaan poistanut kaikki 
epäilykset. On tultu kokemaan, että lapsen terve ym- 
märfjfs, jota ei tottumus tahi tapa ole päässyt hämmen- 
täöiään, pitää raittiuslupausta päivänselvänä seurauk- 
sena raittiusopetuksesta, ja että niilläkin paikkakun- 
nilla, missä sellaista lupausta ei ole tahdottu ottaa, 
lapset itse ovat pyytäneet saada perustaa raittius- 
seuran ja antaa lupauksen. Mutta kun vieläkin on 
olemassa monta vakavaa ja muissa suhteissa selvä- 
näköistä henkilöä, joiden omatunto vastustaa tällaisen 
lupauksen ottamista, on näiden tietysti johdettava työtä 
omantuntonsa mukaan. Nämä tietysti eivät voi ottaa 

lapsilta lupausta, vaan antavat niiden kuulua Toivon 
Liittoon sillä edellytyksellä, etteivät käytä juovutus- 
juomia niin kauan kuin kuuluvat yhdistykseen. Tämän- 
laisen yhdistyksen säännöt muutetaan esim. näin: 

1 §. Jäseniksi otetaan lapsia, jotka ovat täyttä- 
neet 10 vuotta ja vapaasta tahdosta ottavat noudattaak- 
seen yhdistyksen sääntöjä. Yhdistyksen jäsenet eivät 
saa käyttää minkäänlaisia juovutusjuomia, niin kauan 
kuin yhdistykseen kuuluvat. 

2 §:stä sanat »saa hän tehdä raittiuslupauksen* 
jäävät pois. 

3 §:stä jää viimeinen lause pois. 

Seitsemäs luku. 



Lasten ottaminen Toivon Liittoon. 

Niinkuin säännöissä mainitaan, otetaan lapsi Toi- 
von Liittoon vain siinä tapauksessa, että hänellä on 
siihen lupa vanhemmiltaan. 

Lapsi saa sitä varten viedä vanhempien lupalipun 
kotiinsa vanhemmilleen, ja kun molemmat tahi toinen 
vanhemmista on allekirjoittanut sen, tuo hän sen seu- 
raavassa kokouksessa kirjurille. Jos ei vanhempien 
lupaa saada yllämainittujen lupalippujen kautta, on 
paras, että kirjuri tahi kotonakävijät käyvät puhuttele- 
massa heitä ja selittämässä heille Toivon Liiton tar- 
koitusta. Se arvonanto ja kohteliaisuus, mitä tämän 
kautta osotetaan vanhemmille, tekee aina heihin hyvän 
vaikutuksen, ja varmaan heiltä siten saadaan toivottu 
lupa; sitä paitsi he sitten puolestaan pitävät huolta siitä, 
että lapsi säännöllisesti käy kokouksissa ja pitää rait- 
tiuslupauksensa. Jos ei olla tilaisuudessa käymään lap- 
sen kodissa, on edullista, että Raittiuden Ystävien kautta 
saatavissa oleva kirjanen: »Minkävuoksi nuorisolle on 
raittiusopetusta annettava ?« vanhempien nimellä varus- 
tettuun koteloon suljettuna lapsen mukana lähetetään 
heidän luettavakseen. 

Vanhempien lupalipun toiselle puolelle! on 
painettuna: 

„ Vanhemmille. 

. Varoa on parempi kuin katua, ja tapa nautinto- 
aineena käyttää juovuttavia juomia on usein katumuk- 

seen antanut aihetta. Jos tapa yleiseen niiden suhteen 
kävisi varovaisemmaksi, ja jos se niiden nauttimisen 
kokonaan hylkäisi, niin suuri huoli kevenisi, joka van- 
hempia raskauttaa, heidän kasvavien lastensa suhteen. 

Juovuttavat juomat ovat kovin petollisia ; tosin ei- 
vät kaikki itse puolestansa kärsi, jotka tilapäisesti niitä 
nauttivat, mutta nautinnonhimoon ja juoppouteen nei 
kumminkin yllyttävät ja aivan liian monet ne ovat 1 
saattaneet lankeemukseen, niitäkin, joidenka suhteen 
semmoista ei olisi voinut edeltäpäin aavistaakaan. 

Väkijuomain vaarallisuus riippuu siitä, että ne yli- 
päänsä eivät ole terveellisiä terveen ihmisen nauttia. 
Ne ovat rohtoja, joiden jokapäiväinen nautinto kaikessa 
kohtuudessakaan ei ole hyvä. 

Tuota ei ole aina tiedetty, mutta kun nyt useim- 
mat sekä etevät tiedemiehet että valistuneet ihmisystä- 
vät ovat tästä syystä ruvenneet niiden yleistä käytäntöä 
vastaan varoittamaan, niin on aika ottaa sellaisia sa- 
noja huomioon. 

Niin onkin tapahtunut. On jo ihmisiä, jotka näi- 
den juomien käyttämisestä ovat kokonaan vapautuneet, 
ja varma on, että täydellinen vapautuminen tavasta, 
joka juovutusjuomien tarjoilua ja nauttimista vaatii, 
tuottaisi ainoastaan siunausta, eikä minkäänlaista vahin- 
koa maailman kansoille. 

»Tyvestä puuhun noustaan, ei latvasta. « Vanhat 
ovat suureksi osaksi tapainsa orjia, nuorison on helppo 
vapautua tavoista, joita ei enää tarpeellisiksi katsota. 

Tätä muutosta edistämään on perustettu Toivon 
Liitto. Sen kokouksissa saavat lapset oppia, mitä juo- 
vuttavat juomat vaikuttavat ja kuinka ne monella ta- 
voin ovat vahingollisia. Ja sen myös saavat oppia, 
että jokaisen, joka tietää, mikä on oikein ja totta, tulee 
sen mukaan järjestää koko elämänsä. 

Siinä mielessä myös on lasten raittiuslupaus käsi- 
tettävä. Kun saadun opetuksen kautta lapsen mieli 
kääntyy juovutusjuomien nauttimista vastaan, niin suo- 

takoon hänen liittyä tuohon nuoreen joukkoon, joka 
niitä ei nauti, joka on sitoutunut olemaan niihin koske- 
matta. Lapsi on sanaansa sidottu niin kauan kuin 
hän Liittoon kuuluu, mutta hän saa erota. Vakaumus- 
tansa, omaatuntoaan vastaan hän ei kuitenkaan saa 
toimia senkään jälkeen, ei mikään inhimillinen sääntö 
ole oikeutettu sitä myöntämään: vakaumus se on, joka 
sitoo, ei suulliset eivätkä kirjalliset lupaukset, jos ne 
erehdykseen perustuvat. Lupauksen allekirjoitus on 
ulkonainen todistus siitä, mitä lupaa j an mielessä liikkuu, 
ja sitoo niin kauan kuin omatunto on lupauksen puolella. 

Joka tapauksessa ei tällaistakaan lupausta oteta 
vastaan ilman lapsen vanhempien suostumusta. Lasten 
tulee vanhempiaan kunnioittaa, ja heiltä kaikissa tär- 
keissä asioissa neuvoa kysyä. Ja tärkeä hetki on toti- 
sesti se, milloin lapsi astuu vielä vallitsevaa juoma- 
tapaa vastaan. 

Jos myönnätte tai kiellätte, olkoon lapsenne teille 
kuuliainen, ja tuottakoon tämä kuuliaisuus hänelle 
siunausta ! « 

Vanhempien lupalipun toisella puolella 
luetaan : 

..Toivon Liitto. 



Lapselle alle kuudentoista vuoden, joka tahtoo tulla 
jäseneksi: 

a. Hanki toisen taikka molempain vanhempaisi taikka 
holhoojasi nimikirjoitus tähän paperiin, ja anna se 
sitten kirjurille Liiton ensi kokouksessa. 

b. Sinua käsketään sitten siellä kirjoittamaan omakin 
nimesi tähän paperiin. 

c. Kun olet pitänyt lupauksen kuukauden ajan, ote- 
taan sinut Toivon Liiton jäseneksi ja saat ostaa 
jäsenlipun. 

Vanhempien suostumus. 

Tämän kautta olkoon ($&££) Ha, 

vuotta vanha, lupa luvata olla kokonaan nautti- 
matta minkäänlaisia juovuttavia juomia. 

Päivämäärä: 

Vanhempien ( (Isän) 
(tahi hoIhoJienW }y«j«'\ 
nimikirjoitukset l (AlClinj 

Lapsen raittiuslupaus. 

Lupaan olla ravinto- ja nautinto-aineena käyttä- 
mättä minkäänlaisia juovuttavia juomia. 

kuuta 19 ... 

(Nimi). 
Asunto: « 



Kun lapsi siten tavalla eli toisella on saanut van- 
hempainsa luvan ja tuonut lupalipun kirjurille, alle- 
kirjoittaa hän kokouksessa kirjurin tahi sihteerin näh- 
den samassa lipussa olevan raittiuslupauksen. Lapsen 
mieleen tekee juhlallisen ja vakavan vaikutuksen, kun 
lupauksen allekirjoittaminen tapahtuu näin koko Liiton 
läsnäollessa, hiljaisuuden ja järjestyksen vallitessa. Sen 
jälkeen voivat lapset laulaa jonkun kauniin laulun, 
jonka sisältö sopii tilaisuutta varten. Kun nimikirjoi- 
tus on päättynyt, ilmoitetaan lapsille, että uusien jäsen- 
ten jäsenkortit jaetaan seuraavassa kokouksessa, johon 
lapsien vanhempiakin pyydetään saapumaan ja jota 
varten lapsien mukana nyt lähetetään heille pääsylip- 
puja. Lippujen lähettäminen vaikuttaa, että useampia 
vanhempia saapuu, kuin jos he saavat vain suusanalli- 
sen kutsun. Vastaanottokokous muodostettakoon pie- 

neksi juhlaksi. Puheenjohtaja pitäköön siinä puheen 
vanhemmille, joille lapsetkin voivat esittää sopivia ru- 
noja ja lauluja. Uusille jäsenille jaetaan jäsenkortit 
ja heitä tervehditään puheilla, runoilla ja lauluilla. 
Senjälkeen uudet jäsenet kirjoitetaan Liiton jäsenkirjaan. 
Jonkun mielestä tällainen vastaanotto ehkä on liian 
monimutkainen ja vie liiaksi aikaa. Mutta se huolelli- 
suus, jolla vastaanotto toimitetaan varmaankaan ei 
mene hukkaan, vaan on tuottava hedelmiä. Lapset 
saavat heti alussa kaikesta tästä sen vaikutuksen, että 
nämä asiat ovat tärkeitä, ja sentähden pitävät Toivon 
Liittoon kuulumista ja lupausta vakavana ja juhlalli- 
sena asiana. Monissa maissa on tultu näkemään, mitä 
epäkohtia syntyy, jos ei panna tarpeeksi painoa tähän 
lasten vastaanottamiseen. Lapsia on saanut tulla jou- 
kottain Liittoon. Heidän on annettu allekirjoittaa lu- 
paus, jonka merkitys ei ole heille selvinnyt, eikä myös- 
kään ole otettu selvää heidän kotioloistaan ja siitä, mitä 
tukea tahi vastustusta heillä sieltä on odotettavissa. Ei 
kukaan tiedustele, ovatko he pitäneet lupauksensa, he 
saavat käydä tahi olla käymättä kokouksissa ilman 
että johtavat henkilöt käyvät kuulustelemassa syytä 
pois jäämiseen. Sentähden onkin olemassa Toivon 
Liittoja, joiden jäsenkirjoissa on sadottain nimiä, mutta 
kokouksissa käy näistä vain harvat, ja toimikunnan 
jäsenillä ei ole aavistustakaan siitä, mihin ne lapset 
ovat joutuneet, jotka joskus ovat kirjoittautuneet jäse- 
niksi. Muutamista lapsista, jotka ovat huolellisesti 
vastaanotetut, joiden jäsenyyttä on valvottu ja joiden 
opetuksesta on pidetty tarpeeksi huolta, on suurempi 
hyöty raittiusasialle kuin suurista joukoista, jotka suo- 
rastaan tuottavat työlle epäluottamusta ja häpeää. 

Sittekuin lapsi on otettu Liiton jäseneksi ja etenkin 
jos kotonakävijät eivät ole olleet tilaisuudessa käymään 
puhuttelemassa hänen vanhempiaan, eivätkä nämä myös- 
kään ole olleet vastaanottojuhlassa, on varsin hyödyl- 
listä, että vanhemmille lähetetään seuraava »kirjelmä», 

joita voi tilata Raittiuden Ystävien toimistosta, missä 
maksavat 2 p. kapp. 

».... päivänä kuuta 19 . 



Arvoisa kansalainen! 

Koska lapsenne teidän suos- 
tumuksellanne nyt on otettu Toivon Liiton jäseneksi 
luvattuaan olla juovuttavia juomia käyttämättä, kään- 
nymme teidän puoleenne vakavasti pyytäen, että te 
kaikin tavoin koettaisitte auttaa häntä pitämään lupauk- 
sensa. Me tiedämme nimittäin varsin hyvin, että ko- 
din jokapäiväinen vaikutus on paljon tehokkaampi 
kuin se, minkä muutamat kokoukset aikaansaavat. 

Mutta toiselta puolen pidämme käyntiä kokouk- 
sissamme myöskin tärkeänä, sillä olemme vakuutetut 
siitä, että siellä saatu opetus tekee lupauksen pitämisen 
helpommaksi jäsenillemme. Pyydämme sentähden har- 
taasti, että te niin paljon kuin mahdollista koetatte 
edistää poikanne säännöllistä kokouksissa käyntiä. 

Työmme tarkoitus on nuorison kasvattaminen ju- 
malanpelkoon, raittiuteen ja siveellisyyteen ja tämän 
korkean päämäärämme toteuttamiseen pyydämme tei- 
dänkin tehokasta myötävaikutustanne. Jumala työl- 
lemme siunauksensa suokoon! 

Toivon Liiton toimikunnan puolesta: 



opettaja. 

J K. Jos lapsenne paikkakunnalta muuton tahi 
muun syyn takia eroaa Liitosta, pyydämme teitä ilmoit- 
tamaan siitä.» 

Vakinaiset kokoukset. 

Avustajien kokouksessa on päätettävä kaikista las- 
tenkokousten yhteydessä olevista asioista, esim. ajasta, 
milloin lasten kokouksia pidetään, huoneustojen hank- 
kimisesta, lasten jakamisesta osastoihin, opetusaineiden 
ja muiden tehtävien jakamisesta avustajien kesken j. n. e. 

a) Kokousaika. 

Kuinka usein ja mihin aikaan lasten kokouksia 
pidetään, riippuu itsekunkin paikkakunnan oloista, saa- 
tavissa olevista apuvoimista ja lasten luvusta. Eng- 
lannissa pidetään kokouksia joka viikko. Se onkin 
edullisinta, koska lapsien on helpoin muistaa kokouk- 
sia, joita pidetään noin säännöllisesti ja tiheään. Mutta 
kun meillä vielä on tällä alalla vähän apuvoimia, kävisi 
työ varmaankin raskaaksi, jos kokouksia pidetään joka 
viikko, jonka tähden lienee paras pitää niitä aina kah- 
den viikon päästä — pahimmassa tapauksessa vain 
kerran kuukaudessa. Muistettava on kuitenkin, ettei 
määrättyä kokousta koskaan saa jättää pitämättä tahi 
kokousaikaa muuttaa. Lasten tulee tälläkin tavalla 
oppia säännöllisyyttä ja järjestystä. Parempi on pitää 
kokouksia harvoin, mutta säännöllisesti ja 
hyvin valmistetun ohjelman mukaan, kuin useammin, 
epäsäännöllisillä ajoilla ja huonolla ohjelmalla. 

Mitä taas tulee viikon päivään, saa sekin tietysti 
riippua paikkakunnallisista oloista. Monissa paikoin 
on kokoukset pidetty sunnuntaisin ja silloin iltapäivällä 
tahi keskipäivällä. Tässä kohden on huomattava eräs 
tärkeä asia: Toivon Liiton kokouksia ei saa 
asettaa pyhäkoulujen tielle, joita tietysti ei 
voi pitää muuna päivänä kuin sunnuntaina. Toisin 
paikoin ei tästä asiasta ole vähääkään välitetty, ja sen 
kautta on herätetty paljon katkeruutta Toivon Liittoja 
vastaan, joita suorastaan on ruvettu pitämään uskon- 
non vastustajina. 

Jos Toivon Liiton kokouksia ei voi panna toimeen 
arkipäivinä — joka voi riippua siitä, ettei avustajilla 
silloin ole aikaa tahi ettei lapsia silloin saa kokoon — 
on toimikunnan välttämättömästi otettava selvä 
siitä, onko sunnuntai-iltapäivällä määrätty pyhäkoulua 
pidettäväksi, ja jos niin on laita, ryhdyttävä neuvotte- 
luun paikkakunnan pyhäkoulutoimikunnan kanssa ja 
lähetettävä sille esim. näin kuuluva kirjelmä: 

» _ päivänä kuuta 19 



Arvoisat ystävät! 

Koska teidän pyhäkoulutyöllänne samoin kuin mei- 
dänkin työllämme, joka tahtoo varjella lapsia juoppou- 
den paheesta, on sama tarkoitus: kasvavan nuo- 
rison jalostaminen ja kasvattaminen jumalisiksi, hen- 
kisesti ja ruumiillisesti raittiiksi ja vahvoiksi kansalai- 
siksi sekä taivaallista että maallista isäinmaata varten, 
pyydämme esittää arvoisan pyMkoulujohtokunnan har- 
kittavaksi, eikö molempien yhdistysten kokousaikoja 
voisi järjestää niin, etteivät toiset estäisi toisia. Olevat 
olot vaativat meitäkin pitämään kokouksiamme sun- 
nuntaina. Mutta kun emme millään muotoa tahtoisi, 
että meidän kokouksistamme olisi haittaa pyhäkoulujen 
siunausta tuottavalle toiminnalle, kysymme ystävälli- 

sesti, ettekö voisi pitää kokouksianne aamupäivällä, 
joksi ajaksi ne, vastaten lasten jumalanpalveluksia, 
parhaiten soveltuvat; siinä tapauksessa voisimme me 
saada iltapäivän meidän kokouksiamme varten. Joka 
tapauksessa pyydämme teitä suosiollisesti ilmoittamaan 
meille, mitä kokousajasta olette päättäneet. 

Suurimmalla kunnioituksella 



Toivon Liiton toimikunnan 
sihteeri.» 



Jos kokouksia pidetään arki-iltoina, riippuu päi- 
vän määrääminen siitä, minä päivänä huoneustojä on 
saatavana. Jos esim. on käytettävänä jonkun raittius- 
seuran huone, on tietysti mukauduttava sen kokousten 
mukaan. Jos koko luokka jostakin koulusta sattuisi 
muodostamaan Toivon Liiton osaston, on sen kokousta 
varten valittava — jos mahdollista — sellainen ilta, 
jolloin lapsilla on vähimmän läksyjä seuraavaksi päi- 
väksi. Koululapsille on lauvantai-ilta ehkä sopivin. 

Yhtä vaikea on määrätä, minä tuntina lasten ko- 
kouksia on pidettävä. Liian myöhäiseksi tunniksi arki- 
iltana ei pidä asettaa kokousta- klo 7 ehkä on sopivin 
aika, sillä jos kokous kestää I l /s tuntia, ennättävät 
lapset kotiin klo 9:ään, jota myöhempään ei heidän 
pitäisi saada viipyä. 

b) Kokoushuoneusto. 

Koska emme rohkene otaksua, että Toivon Liitot 
paikkakunnalla voisivat saada tarpeeksi kannatusta oman 
huoneuston vuokraamista varten, on niille hankittava 
pääsy jonkun muun yhdistyksen huoneustoon, koului- 
hin j. n. e. Ensi sijassa olisi tietysti raittiusseurojen 
ja koulujen huoneustot käytettävät tähän. Edelliset 

epäilemättä kernaasti täten kannattavatkin työtä, jonka 
tarkoitus on kasvattaa jäseniä heidän yhdistyksiinsä. 
Niiden puoleen on siis ensi sijassa käännyttävä. 

Koulut voivat myöskin hyvinkin tulla kysymyk- 
seen. Jos on syytä otaksua, ettei koulun johtokunta 
kokonaisuudessaan täysin käsitä Toivon Liiton työn 
tärkeyttä, voi kohteliaalla kirjelmällä kääntyä erikseen 
joka jäsenen puoleen, esim. tähän tapaan: 

» päivänä kuuta 19 

Arvoisa kansalainen! 

Meidänkin maassamme on nyt ruvettu seuraamaan 
suurien sivistysmaiden esimerkkiä eräässä koko kan- 
sallemme tärkeässä asiassa. Joka päivä nähdään, kuinka 
vallitsevan juomatavan vaikutuksesta monet kansalaiset 
joutuvat alkoholin uhreiksi, joten isänmaallinen työ 
menettää monta jaloa miestä ja hyvää työvoimaa, ja 
nuo uhrit joutuvat yhteiskunnan rasitukseksi, kun eivät 
kykene omalla työllään elättämään itseään. Varmim- 
min saadaan tämä vaara vältetyksi siten, että kasva- 
valle polvelle jo pienestä pitäen opetetaan, mitä 
turmiota päihdyttävät juomat tuottavat ihmisen elimis- 
tölle, jotta nuoriso saa tietää, mikä vaara sitä uhkaa, 
jos se väkijuomia rupeaa käyttämään. Koulun tarkoi- 
tushan on kasvattaa yhteiskunnalle tietorikkaita, siveelli- 
siä ja terveitä jäseniä. Tämä meidän työmme, kun 
Toivon Liitossa opetamme lapsia väkijuomia välttä- 
mään, tarkoittaa aivan samaa, siksi tulisi koulun oman 
etunsa takia kaikin tavoin edistää tätä työtä. 

Tätä kannatusta Toivon Liiton 

johtokunta nyt on pyytänyt koulun 

johtokunnalta. Olemme pyytäneet, että 

koulun johtokunta suvaitsisi antaa 

kouluhuoneustot meidän yhdistyksemme kokouksiin 
käytettäviksi kertaa viikossa (kuukaudessa). Pyyn- 

tömme perustukseksi tahdomme mainita, että kaik- 
kialla ulkomailla, missä Toivon Liitot ovat toimimassa, 
ne ovat saaneet kouluhuoneustoja käytettävikseen. Lä- 
hetämme tässä samalla kirjasen, jossa työmme tarkoi- 
tus ja työtapamme tarkemmin selitetään, ja toivomme, 
että kun pyyntömme johtokunnassa tulee esille, Te 
hyväntahtoisesti siihen suostumista kannattaisitte. 

Kunnioittaen 

Toivon Liiton puolesta 

sihteeri." 

Englannissa ja Amerikassa käytetään Toivon Lii- 
ton kokoushuoneina varsin yleisesti myöskin kirkkojen 
sakaristoja. Jos meilläkin jonkun paikkakunnan pa- 
pisto suosii ja käsittää tätä työtä, voidaan ehkä täällä- 
kin saada sakaristoa samaan tarkoitukseen. Nuorten 
miesten ja nuorten naisten kristillisten yhdistysten työ 
on myöskin työtämme siksi lähellä, että he varmaankin 
kernaasti antavat huoneustonsa jonkun kerran viikossa 
Toivon Liiton kokouksia varten. Tärkeätä on, että 
Toivon Liiton toimikunta aina huoneustoista välipuhetta 
tehdessään kuulustelee myös, saadaanko valaistus ja 
siivous ilmaiseksi. Kansakouluissa esim. voitaisiin sii- 
vota huoneet seuraavaa päivää varten vasta Toivon 
Liiton kokouksen jälkeen, jossa tapauksessa ei eri sii- 
voaminen tulisi kysymykseen. 

c) Lasten jakaminen osastoihin. 

Toivon Liitot eroavat melkoisesti muista yhdistyk- 
sistä siinä, että ne ovat tarkoitukseltaan melkein kou- 
luja. Mutta, kuten jokainen tietää, on kaikki opetus 
sovitettava oppilasten iän, kehityskannan, luvun y. m. 
mukaan. Nämä seikat ovat työtä järjestettäissä otetta- 

vat huomioon. Liittojen kokouksilla on siten kahdel- 
lainen tarkoitus: niiden pitää olla todellisia opetustun- 
tia ja samalla tavallisia yhdistyskokouksia, joissa yhdys- 
elämän kautta kehitetään, selvitetään ja vahvistetaan 
jäsenissä sitä aatetta, jonka palveluksessa yhdistys työs- 
kentelee. 

Toivon Liitoissa pidettävien luentojen tulee sen- 
tähden olla todellisia opetustuntia, joissa esitettävä kohta 
on kehittävän kyselyn kautta selvitettävä. Sentähden 
ei lasten luku voi samalla osastolla olla kuinka suuri 
tahansa, vaan on se rajoitettava siihen määrään, mitä 
oppilaita on tavallisella koululuokalla. Niitä ei saisi 
olla enemmän kuin 40 ja hyvä olisi, jos avustajia olisi 
niin paljon, ettei samalla osastolla olisi enemmän kuin 
30 lasta. Jakoa tehdessä katsottakoon myös, että sa- 
malle osastolle joutuu lapsia, jotka ikään, kehityskan- 
taan ja tietomäärään nähden ovat samalla kannalla. 

d) Esitelmät ja muu opetus. 

Esitelmien ja muun opetuksen kautta saadaan ko- 
kouksissa etusijassa raittiuskysymyksen totuudet selviä- 
mään Liiton jäsenille. Hyvä on, jos Liiton johtavien 
henkilöiden joukossa on sellaisia, jotka voivat antaa 
opetusta tässä aineessa. Työn pääperiaatteisiin kuuluu, 
että vain ne, jotka itse ovat ehdottomasti rait- 
tiita, saavat esiintyä Toivon Liittojen johtajina ja 
opettajina. Mitä esitelmien tahi opetuksen sisältöön 
tulee, täytyy sen raittiusasian laajuuden vuoksi olla 
hyvinkin vaihteleva. 

Lapselle, joka useamman vuoden käy Toivon Lii- 
tossa, pitää sen ajan kuluessa esittää raittiuskysymystä 
kaikilta sen eri puolilta. Työsuunnittelua tehdessä on 
vain otettava huomioon, että helpommin tajuttavia koh- 
tia siitä on valittava esitettäväksi pienemmille lapsille, 
vaikeampia suuremmille. Varottakoon myös, ettei sa- 
moja asioita monesti kertomalla ikävystytetä lapsia ja 



Digitized byVjOOQlC 



"VI 



33 

että, kun kertaus on tarpeen, asia otetaan esille toisessa 
muodossa, tahi tehköön sen, jos mahdollista, joku toi- 
nen henkilö, jolloin tietysti syntyy vaihtelua senkin 
kautta, että uusi puhuja painaa erityisen ja ominaisen 
leimansa esitettävään. 

Huomautamme tässä vain muutamista pääkohdista 
aineen esityksessä. 

Pääasia, joka aina elävästi ja pontevasti on esi- 
tettävä lapsille, on tietysti se, että juovuttavat juomat, 
niinkuin ainakin myrkylliset aineet, ovat yhtä vahin- 
gollisia ja vaarallisia kuin hyödyttömiä, että niiden 
käyttäminen aina vahingoittaa terveyttä, että ihmis- 
kunta teki suuren, onnettomuutta tuottavan erehdyk- 
sen, kun rupesi niitä käyttämään, ja että nyt olisi 
erittäin tärkeätä, että herettäisiin niitä käyttämästä. 

Johtona esityksille voi käyttää esim. kirjaa »Mitä 
tiede sanoo väkijuomista? «, kirj. Matti Helenius. Aineen 
sisältö siis kohdistuisi seuraaviin asioihin: 

1. Mallasjuomat. 

2. Viinit ja tislatut juomat. 

3. Alkoholin synty ja sen kemialliset ominaisuudet. 

4. Alkoholijuoma ei kelpaa vettä korvaamaan. 
Ovatko väkijuomat ravintoa vai myrkkyä? Onko alko- 
holista mitään hyötyä? 

5. Alkoholin vaikutus hermostoon. 

6. Alkoholin vaikutus verenkiertoon. 

7. Alkoholin vaikutus ruuansulatukseen. 

8. Alkoholin vaikutus ruumiilliseen voimaan, ai- 
neiden vaihtoon ruumiissa, hengityselimiin ja ruumiin 
lämpöön. 

9. Alkoholin vaikutus henkisiin kykyihin ja sie- 
lun elämään. 

10. Alkoholi ja kipu, kuolema ja perinnöllisyys. 

11. Väkijuomien käyttämisen vaikutus siveelli- 
sessä suhteessa. Sen vaikutus rikollisuuteen. Itse väki- 
juomaliikkeen siveellinen kanta. 

12. Alkoholikysymyksen yhteiskunnallinen mer- 
kitys. 3 

Kun tähän lisätään, että tärkeätä on myöskin esit- 
tää raittiuden suhdetta raamattuun ja kypsyneemmille 
jäsenille kohtia raittiusliikkeen historiasta, niin huomaa, 
ettei aineista ole puutetta. Raittiuden Ystäviltä on saa- 
tavissa tarpeellisia oppikirjoja ja opetusvälineitä. 

Tämän yhteydessä mainittakoon, että esim. Eng- 
lannin ja Amerikan Toivon Liitoissa usein pidetään 
n. k. »object lessons» (==esineluentoja), joita siellä eri- 
tyisesti suositaan. Niinpä esim. otetaan joukko likai- 
sia ryysyjä ja arkki puhdasta, hienoa valkosta paperia. 
Kerrotaan kuinka hieno, valkonen paperi saadaan syn- 
tymään tuollaisista ryysyistä ja kuinka ainekset siinä 
askel askelelta jalostetaan. Tätä menettelyä verra- 
taan sitten oluen valmistukseen, jossa taas hyvä, hyö- 
dyllinen ravinto-aine askel askelelta vähentyy ja tur- 
meltuu. Etenkin englantilaiset ovat koko mestareja 
tällaisten luentojen keksimisessä ja pitämisessä. Jos 
jonkinmoiset esineet, esim. raha, kynttilä, lapsi, käve- 
lykeppi j. n. e. voivat antaa aihetta varsin hauskoihin 
ja opettavaisiin luentoihin. Samoin myöskin vanhat 
historilliset tarut, niinkuin Odyssein harharetket, Troi- 
jan puuhevonen j. n. e. — Suosittelisimme juuri tätä 
tapaa, kun tuttujen asioiden kertaaminen on kysy- 
myksessä. 

Tämän kautta saadaan opetusvälineet ja esitystapa 
hyvin vaihteleviksi, lasten huomio pysyy vireillä ja 
raittius-aate pannaan yhteyteen kaikemmoisten lapsille 
tuttujen esineiden ja tapausten kanssa; se käy sen 
kautta lapsille yhä selvemmäksi ja sen edistäminen tulee 
niin sanoaksemme lapsen toiseksi luonnoksi. 

Jos vielä otamme puheeksi, kuinka on opetettava 
tätä ainetta, niin on tässä, niinkuin kaikessa opetuk- 
sessa otettava huomioon lasten kehity skanta ja käsi- 
tyskyky. 

Pääpaino kaikissa esitelmissä ja opetuksessa on 
pantava siihen, että joka kerta lapset todella op- 
pivat jotain. Asia on sentähden aina esitettävä sel- 

muodossa, että lapset ymmärtävät 
kaikki. Tyhjät sanat, mahtipontiset korulauseet ja 
ontuvat vertaukset eivät ole minkäänarvoisia, vaan ovat 
suorastaan ajanhukkaa. Etenkin pienille lapsille 
on opetusta annettava vain hyvin pienissä annoksissa 
ja usein kertomuksen muodossa. Kun taas puhuu suu- 
remmille lapsille, voi enemmän vedota heidän ymmär- 
rykseensä. Jotta saisi lapset paremmin ja suuremmalla 
tarkkaavaisuudella seuraamaan, ei saa puhua yhteen 
jaksoon, vaan tulee aina tuon tuostakin vedota las- 
ten omiin kokemuksiin ja havaintoihin ja siten 
ahkeran kyselyn kautta saada heitä ilmaisemaan aja- 
tuksiaan, jotta pysyvät tarkkaavaisina. Erittäin kehot- 
taisimme opettajia ahkerasti käyttämään mustaa taulua 
ja kirjoittamaan sille esitetyn aineen pääkohdat, sama- 
ten olisi lapsiakin kehotettava — oppikirjojen puut- 
teessa — tuomaan mukanaan kynän ja paperia, jolle 
on pantava pääkohdat muistiin. Seuraavaan kokouk- 
seen voivat he sitten tuoda lyhyen kirjallisen selonteon 
edellisen kokouksen opetuksesta. Parhaita kirjoituksia 
voi painattaa lasten lehteen tahi lukea ne ääneen jos- 
sain seuraavassa kokouksessa. — Tämmöisen kotityön 
pitäisi kuitenkin olla aivan vapaaehtoista, jotta ei sen 
kautta karkoitettaisi ketään pois Liitosta. 

e) Kokouksen muut tehtävät. 

Niinkuin jo tämän kirjasen alkupuolella sanottiin, 
kuuluu Toivon Liiton tehtäviin myöskin kasvattaa 
lapsia käsittämään ja rakastamaan raittius-aatetta ja 
tämän tarkoituksen saavuttamiseksi esitetään asiaa vä 
likappaleiden kautta, joita kaikki lapset erittäin rakas- 
tavat, nimittäin laulujen, kertomusten, runojen ja leik- 
kien kautta. Näitä täytyy sentähden välttämättömäsi 
myöskin ottaa Toivon Liittojen työohjelmaan joko siten, 
että täysikasvuiset avustajat kertovat, laulavat, tahi 
lukevat ohjelman eri numeroita, tahi niin, että lapset 

itse saavat tehdä sen, tahi että kumpasetkin vuorotel- 
len esiintyvät. Tälläkin alalla on vallinnut ja vallitsee 
vieläkin eri mielipiteitä. Pelätään että lapsissa sen kautta 
herää itserakkauden henki, liiallinen halu esiintyä ja 
panna toimeen teaatterinäytöksiä j. n. e. Ja pelossa 
onkin perää. Usein on nähty, että ymmärtämättömät 
johtajat ovat saaneet lapset Toivon Liitoissaan aivan 
harhateille, niin että yksinomaan ovat ruvenneet har- 
rastamaan pukeutumista ja näyttelemistä, joten koko 
työstä ei ole ollut mitään hyötyä. Mutta kaikkea hy- 
väähän voi väärin käyttää ja niin on käynyt tässäkin. 
Lasten myötävaikutus ohjelman suorittamisessa ei suin- 
kaan ehdottomasti johda tällaisiin epäkohtiin. Päin- 
vastoin voi siitä tulla varsin tehokas ja elähyttävä keino 
työn menestymiseksi. Kaikki tiedämme, että lapsen 
huomatuimpia ominaisuuksia on sen toimintahalu. 
Pienimmätkin lapset tahtovat tehdä jotain, tahtovat toi- 
mia. Leikki on juuri tämän toimintahalun ilmaus. Sen- 
tähden leikkii lapsi kaiket päivät. Tätä toimihalua 
tulee meidän käyttää asian hyväksi Toivon Liitoissa; 
meidän on vain johdettava se oikeaan suun- 
taan. 

Kun ryhdytään Toivon Liiton työhön, on alusta 
saakka teroitettava lapsille, että kaikki mitä kokouk- 
sissa tehdään, kaikki toimet, joka sana, mikä puhutaan, 
joka laulu, mikä lauletaan, on vain välikappale, jonka 
kautta jäseniä opetetaan ja jonka kautta heissä koe- 
tetaan herättää ja kehittää intoa ja halua palvelemaan 
suurta ja hyvää asiatamme. Nuorille on huomautettava, 
että Jumala eri lailla on jakanut ihmisille lahjojaan; 
toinen on saanut yhden lahjan, toinen taas toisen 
ja erilaisen. Mutta kaikkien tulee käyttää lahjojaan 
Jumalan kunniaksi ja lähimmäistensä hyödyksi. Jos 
siis joku on saanut Jumalalta lahjaksi jonkun kyvyn, 
ei hänen sovi siitä ylpeillä ja itserakkaasti pitää itseään 
muita parempana. Päin vastoin on hänellä siitä suuri 
edesvastuu ja hänen on koetettava käyttää 1 a h- 



Digitized byVjOOQlC 



37 

jaansa oikealla tavalla hyvien asioiden edis- 
tämiseksi. 

Lapsille on myöskin teroitettava, että kaikki Liiton 
jäsenet kuuluvat yhteen, niinkuin eri jäsenet samassa 
perheessä. Sentähden tulee kaikkien sen jäsenten aut- 
taa, innostaa, rohkaista ja tukea toisiaan. Se on aivan 
yksinkertaisesti jokaisen jäsenen velvollisuus, jonka 
täyttämistä pidettäköön suurena etuna, onnena, ilona 
ja kunniana. Jäsenten ei sentähden vain tule ottaa 
vastaan, vaan oppia myöskin antamaan ja ky- 
kynsä mukaan auttamaan. 

Kun oikea perustus näin on laskettu työlle, ei tar- 
vitse pelätä, että epäraitis henki pääsisi vallitsemaan 
Liitossa. Tietysti on ylläolevia näkökohtia usein teroi- 
tettava mieliin ja jos huomataan, että joku lapsista 
olisi liian halukas usein esiintymään ja näyttelemään 
itseään — johon hänellä ehkä kotoaan voi olla taipu- 
musta — annettakoon semmoisen vain poikkeustapauk- 
sissa esiintyä. Mitä tulee esitettävien kappalten — 
runojen, laulujen, vuorokeskustelujen j. n. e. — valit- 
semiseen, pankoon sihteeri siihen erityistä huolta. 
Erityinen ohjelmakomitea on hyvä olemassa ja 
esitettävien kappalten harjoittaminen on annettava täy- 
sin kykenevän henkilön huoleksi, ellei sihteerillä ole 
riittäviä lahjoja siihen. Lapset älkööt milloinkaan esiin- 
tykö ilman, että heitä on hyvin valmistettu ja 
opetettu. Tämäkin työ otettakoon vakavalta kan- 
nalta. On saatava lapset käsittämään, että esim. kau- 
nis runo ei tee mitään vaikutusta, jos ei sitä lueta kau- 
niisti, selvästi ja oikealla äänenpainolla. Vaikka ei las- 
ten joukossa aina olekaan sellaisia, joilla on erityi- 
nen taipumus runon lausumiseen, niin että se tai- 
teelliselta kannalta katsottuna voisi tyydyttää, niin voi 
kuitenkin aina opettaa heitä lausumaan runoja oikealla 
äänenpainolla. Siihen vaaditaan vain, että lyijyky- 
nällä alleviivoitetaan ne sanat, joille paino on 
pantava ja kehotetaan lapsia lukiessa ottamaan se huo- 

mioon. — Kuinka erilaisen vaikutuksen lukeminen voi 
tehdä, näkyi selvästi kahdessa Toivon Liiton kokouk- 
sessa, joissa tämän kirjoittaja oli saapuvilla. Pidettiin 
perättäin kaksi kokousta, joissa molemmissa oli aivan 
sama ohjelma. Kumpaseenkin kuului kaunis ja liikut- 
tava raittiuskertomus. Kumpanenkin esittäjä oli nuori 
Toivon Liiton jäsen. Ensimäisen esitys ei tehnyt ker- 
rassaan mitään vaikutusta kuulijoihin. Lapset nauraa 
tirskuivat kertomuksen liikuttavimmilla paikoilla, vään- 
telivät ja kääntelivät itseään, kuiskailivat ja juttelivat 
keskenään, niin että kokouksen johtajan useampia ker- 
toja oli pakko tehdä muistutuksiaan. Toisessa kokouk- 
sessa oli vaikutus ihan toinen, vaikka samallaisia lapsia 
oli saapuvilla. Nuori esittäjä kertoi kerrottavansa oikein 
liikuttavalla tavalla; lapset istuivat hiljaa ja tarkkaa- 
vaisina, ja selvästi näki, kuinka he koko sielullaan seu- 
rasivat esitystä. Täysikasvaneitakin näkyi kertomus 
viehättävän ja sen loputtua kiilsi kyyneleitä useimpien 
silmissä. 

Kaikilla lapsilla tietystikään ei ole tuollaisia eteviä 
luonnonlahjoja kuin viimeksi mainitulla nuorella jäse- 
nellä. Mutta huonompiakin lahjoja voi harjoituksen 
kautta kehittää, jos vain kärsivällisyyttä riittää. 

Yhteydessä tämän kanssa suotanee kirjoittajan ker- 
toa niistä kokemuksista, mitä hän saavutti matkustaes- 
saan Opettajain Terveys- ja Raittiusyhdistyksen asia- 
miehenä. Niissä kokouksissa, joita eri paikkakunnilla 
pantiin toimeen yhteisesti sekä aikuisia että lapsia var- 
ten, ja joissa lapset saivat suorittaa ohjelman, leikittiin 
myöskin »Loukkauskivi» niminen lasten leikki. Kun 
sitä ensi kerran harjoitettiin, näytti mahdottomalta, että 
se tulisi onnistumaan. Pojat, jotka saivat leikin esit- 
tääkseen, seisoivat jäykkinä paikoillaan ja mutisivat 
sanottavansa epäselvästi alaspainetuin päin. Mutta jo 
toisella kerralla . suoriuduttiin paremmin ja useimmiten 
onnistui leikki lopulta mainion hyvin. Aina on vaan 
pidettävä huolta siitä, että lapset oppivat puhumaan 

sopivan hitaasti ja kovaa. Jos eivät muuten voi 
lukea kyllin hitaasti, lukekoon opettaja mukana, joten 
lapsien pakostakin täytyy hillitä kieltään. Kyllin kovasti 
oppivat he lukemaan siten, että joku kumppaneista 
lähetetään huoneen vastakkaiselle puolelle kuuntelemaan 
lukua tahi puhetta. Kumppanit ovat tavallisesti anka- 
roita ja suorapuheisia arvostelijoita; etenkin jos heitä 
kehotetaan lausumaan mielipidettään. 

Jotta lapset leikeissä tai puheluissa paremmin ky- 
kenisivät esittämään eri henkilöitä, tulee opettajan ensin 
kokonaisuudessaan lukea kunkin osa, niin että lapset 
saavat oikean käsityksen esitettävästä. Ja jotta ero 
oikean ja kauniin ja toiselta puolen ruman ja mitättö- 
män esityksen välillä saataisiin selväksi, on sama osa 
lapsille luettava sekä yksitoikkoisesti ja nopeasti että 
myöskin niin kauniisti ja vaikuttavasti kuin suinkin. 
Siten aikaan saatu jyrkkä ero saa lapsen paremmin 
huomaamaan, minkälainen esitys on oikea. 

Mainittiin jo, että sihteerin tulee valita ja läpikäydä 
esitettävät kappaleet. Tietysti voi joku muukin ehdot- 
taa sellaisia kappaleita; mutta sihteerin velvollisuus on 
ottaa niidenkin sisällöstä selvä, sillä hän on vastuun- 
alainen siitä, ettei, mitään sopimatonta esitetä Liiton 
kokouksissa. Ei milloinkaan saa jättää esitettävien kap- 
palten oppimista ja harjoittamista viimeiseksi viikoksi, 
vielä vähemmän viime päiviksi tai hetkiksi, vaan on 
lapsia harjoitettava vähintäin noin kuukausi edeltä- 
päin, jotta lapsi ennättää täysin perehtyä runoon, lau- 
luun tai vuorokeskusteluun, mikä on esitettävänä. Pa- 
ras on, että lapset jo ensi kerroillakin saavat harjoitella 
muutamien kuulijain läsnäollessa, sillä he tottuvat siten 
paremmin kuulijakuntaan, eivätkä joudu hämille, kun 
sitte kokouksessa on esiinnyttävä. 

Lasten toimista puhuessamme on myöskin mainit- 
tava, että toisin paikoin ulkomailla ja omassa maas- 
sammekin on ollut tapana antaa lasten keskuudestaan 
valita kokouksiinsa virkailijat; ja nämä pienet puheen- 

johtajat, sihteerit, pöytäkirjurit, kotonakävijät, kirjas- 
tonhoitajat, sanomalehdentoimittajat y. m. ovat saaneet 
toimia kokouksessa ja pitää huolenaan n. k. ohjelmallisen 
puolen hankkimisen. Osastoilla, joissa on suurempia 
lapsia eikä liian paljo jäseniä, on tämä järjestys hyvin 
onnistunut, ja on se suuresti kehittänyt lapsia ja kiin- 
nittänyt heitä Liittoon ja samassa raittiusasiaan. 

Tämmöisissä Liitoissa tarvitaan aikuisten apua vain 
pääpuheenjohtajana ja opettajana sekä laulun johtajana. 

Tässä lienee myöskin paikallaan huomauttaa, että 
lasten toimintahalua voi niinikään käyttää hyväkseen 
uusien jäsenten hankkimisessa Toivon Liittoihin ja ope- 
tuskursseihin. Siihen onkin heitä kehotettava kaikilla 
keinoin. Heille on selitettävä, että jokainen, joka on 
saanut osakseen jotain hyvää, on velvollinen jakamaan 
siitä muillekin, ja että Toivon Liiton jäsenten tulee 
herättää raittiusasian harrastusta niissä lapsissa, joiden 
kanssa tulevat tekemisiin. Heidän tulee kertoa heille 
Liiton kokouksista, ja tehdä se niin hauskasti- ja miel- 
lyttävästi, että muissakin lapsissa herää halu tulla näi- 
hin kokouksiin. On kehotettava jäseniä määrättyyn ko- 
koukseen hankkimaan määrätyn luvun, esim. yhden, 
kaksi, kolme tahi neljäkin uutta lasta. Englannissa 
esim. käytetään pieniä merkkejä, joita annetaan muisto- 
merkeiksi niille, jotka ovat »värvänneet», niinkuin sano- 
taan, useimmat uudet jäsenet. Parhaiten ehkä saavu- 
tetaan tarkoitus siten, että toiminnan alussa, esim. jon- 
kun uuden Liiton ensimäisessä kokouksessa tai uuden 
lukuvuoden alussa pidetään lasten »värväämisvelvolli- 
suudesta» pieni puhe, jossa asian eri puolet selitetään 
ja käytännöllisiä neuvoja annetaan. 

f) Kokousajan jako. 

Niinkuin jo ennen mainittiin, on kokouksissa nou- 
datettava tarkkaa järjestystä mitä sekä kurinpitoon 
että kokouksien alkamis- ja päättämis-aikaan tulee. Mitä 

itse kokousaikaau tulee, on sekin tarkkaan jaettava ja 
jakoa sitte myöskin tarkkaan noudatettava, niin että 
se, mikä kunakin määräaikana oli päätetty tehtäväksi, 
todella silloin otetaan suoritettavaksi. Esitelmän pitä- 
jän ja johtajan tulee tunnollisesti käyttää kokousaika 
niin hyvin ja hyödyllisesti kuin suinkin, ja tarkka ajan- 
jako ja tehdyn ohjelman noudattaminen edistää juuri 
osaltaan työn menestymistä. 

Ehdotamme tässä seuraavaa ajanjakoa, jonka mu- 
kaan kokous tulisi kestämään 1 x k tahi 1 l U tuntia. 

Ensi mainen l U tunti. 

ä) Laulua: virsi tahi joku muu hengellinen laulu. 

b) Raamatun lukemista ja lyhyt selitys ja sovitus. 

c) Rukous: Isämeidän tahi vapaa rukous. 

d) Raittiuslupauksen lausuminen (ainoastaan jäse- 
net seisoallaan). 

Toinen 1 U tunti. 
Edellisen luennon kertausta. 

Kolmas l U tunti. 
Uusi luento tahi esitelmä. 

Neljäs V* tunti. 

Lauluharjoitusta, jos on erityinen laulun opettaja. 
Oppilasten nimien huuto. Pöytäkirjan lukeminen, jos 
sellainen tapa on käytännössä. Säästöpankkikomitean, 
kirjastokomitean, sanomalehtikomitean y. m. ilmoitukset. 

Viides 7* tunti. 

Lausuntoa, kertomuksia, vuorokeskustelua y. m. 
tahi keskustelua. (Tupakanpoltto, eläinsuojelus-asia, ki- 

roileminen y. m. aineet ovat sopivia raittiusasiaii 
rinnalla keskustelun aineiksi.) Päätös, rukous. 

g) Tutkinnot ja todistukset. 

Amerikassa ja Englannissa noudatetaan Toivon 
Liitoissa tapaa, joka täälläkin sopisi ottaa käytäntöön, 
koska siitä voisi olla käytännöllistä hyötyä. On nimit- 
täin ruvettu pitämään tutkintoja ja antamaan to- 
distuksia. Heti kun lapset otetaan yhdistykseen, 
huomautetaan heille, että se poika tahi tyttö, joka tark- 
kaavaisesti ja ahkerasti seuraa annettavaa opetusta ja 
siten saavuttaa tietoja raittiusasiassa, tulee saamaan 
todistuksen siitä, että hän on läpikäynyt kurssin. 
Näillä todistuksilla on yllämainituissa maissa varsin 
suuri arvo, niin että esim. paikkaa hakeva poika, jolla 
on hyvä todistus Toivon Liitosta, aina otetaan kernaam- 
min työhön ja palvelukseen, kuin ne, joilla ei ole sel- 
laista todistusta. Työnantajat ja isännät tietävät näet 
varsin hyvin, että nuorukainen, joka on saanut perus- 
teelliset tiedot juovuttavien juomien vahingollisesta vai- 
kutuksesta ihmiseen, ei ole helposti vietelty juomiseen, 
vaan pysyy raittiina ja siitä syystä on luotettavampi 
kuin se, joka käyttää juovuttavia juomia. Vanhem- • 
matkin panevat varsin suurta arvoa näille todistuksille 
ja pitävät sentähden huolta siitä, että lapset säännölli- 
sesti käyvät kokouksissa, jotta he sitte voisivat saada 
hyvän todistuksen. Amerikassa usein pidetään sellaista 
todistusta suuremmassa arvossa kuin koulutodistuksen 
hyvyyttä. Kokemus onkin näyttänyt ja näyttää vielä- 
kin joka päivä, että parhaillakin koulutodistuksilla va- 
rustettu poika voi joutua harhateille, kun hän ei tunne 
vaaraa, johon juovutusjuomien käyttäminen voi syöstä 
yhtä hyvin lahjakkaat ja hyvillä tiedoilla varustetut 
kuin tietämättömät ja huonolah jäiset. 

Raittiuden Ystävät tullenevatkin painattamaan täl- 
laisia todistuksia, joita sitte muutamasta pennistä tulee 

olemaan kaupan. Puheenjohtaja tai varapuheenjohtaja 
ja sihteeri panevat niihin nimensä; ne sisältävät arvo- 
sanat käytöksestä, ahkeruudesta ja tarkkaavaisuudesta 
ja sitä paitsi opetusaineessa. Valmistavan eli ensi vuo- 
den kurssin läpikäytyä voisi antaa ensimäisen todistuk- 
sen ja toisen ja samalla viimeisen, kun viimeinen vuosi- 
kurssi on päättynyt. 

h) Kuinka opettajia ja esitelmän pitäjiä saadaan» 

Toivon Liitoissa työskenteleviltä puhujilta vaadi- 
taan enemmän kuin tavallisilta puhujilta; heiltä vaadi- 
taan nimittäin opettamistaitoa. Tavallinen rait- 
tiuspuhuja astuu vain esiin ja pitää esitelmänsä, ja har- 
voin hän kuulustelee, käsittivätkö kuulijat hänen pu- 
hettaan. Mutta Toivon Liitossa vaaditaan enemmän. 
Siellä joka puheen kautta on annettava todellisia 
tietoja, joita on muistettava kaiken ikää; pelkän tun- 
nelman tahi hetkellisen innostuksen herättäminen ei 
riitä. Opettamisen taito on vaikea taito ja vaatii oppi- 
mista ja harjotusta. Ei kuka tahansa voi esiintyä opet- 
tajana Toivon Liitoissa. Opettajaseminaarit eivät ole 
olemassa turhanpäiten. 

Onnellisinta olisi tietysti, jos saataisiin tottunut 
opettaja tahi opettajatar Toivon Liittoon opettamaan. 
Mutta kun näillä tavallisesti on yllin kyllin työtä jo 
ennestäänkin, lienee vaikeata aina saada heiltä apua 
ja on sentähden pakko turvautua muihin, suurta aatet- 
tamme harrastaviin henkilöihin. Näiden joukossa tapaa 
varmaan monta, joilla on luontainen taipumus opetta- 
miseen. Nämä eivät tarvitse varsin paljon neuvoa ja 
johdatusta voidakseen hyvin ja onnistuneesti suoriutua 
opettajina. Sitä vastoin on taas toisia, jotka tarvitse- 
vat perinpohjaista johdatusta, ' mutta voivat sitte tehdä 
hyvinkin hedelmällistä työtä. 

Tällaista johdatusta tietysti kykenee antamaan vain 
tottunut opettaja tai opettajatar. Esitämme sentähden, 

että ne Toivon Liiton ystävät, joilta puuttuu opetus- 
opillista kasvatusta, mutta jotka kernaasti tahtoisivat 
ryhtyä tähän siunausta tuottavaan työhön, liittyisi- 
vät yhteen ja itse ensin läpikävisivät opet- 
tamiskurssin jonkun paikkakunnalla asuvan opet- 
tajan luona. Noin kuudessa tunnissa luulisi vakavien 
ja asiata harrastavien henkilöiden saavan jonkimmoisen 
käsityksen opettamisen pääperusteista, s. t. s. kuinka 
oppiaine on lapsille esitettävä, kuinka on sen johdosta 
kyseltävä j. n. e. Jos esim. kahdeksan henkeä liittyy 
yhteen ja kukin maksaa 25 penniä tunnilta, suostuu 
varmaankin joku paikkakunnan opettajista antamaan 
tällaisia tuntia ja myöskin olemaan läsnä ensimäisissä 
koetunneissa, jotka tietysti myöskin kuuluvat täl- 
laiseen kurssiin. Tämän kirjoittaja on Englannissa ollut 
mukana tällaisissa kursseissa. Eräs sikäläisten Toivon 
Liittojen esitelmän pitäjä antaa eri osissa Lontoota sel- 
laisia kursseja Toivon Liittojen johtajille ja avustajille, 
joita voi olla hänellä kuulijoina noin 60 kerrallaan. 
Hänelle maksetaan puoli puntaa, s. o. 12 mk. 50 p. 
kerralta. Kuulijat istuvat ja tekevät luennon aikana 
muistiinpanojaan, joista heillä sitten on johtoa, kun 
kukin yhdistyksessään pitää saman luennon. Erittäin 
muistaa tämän kirjoittaja erään luennon, jossa ei ollut 
saapuvilla yhtään ainoata opettajaa, vaan olivat kuuli- 
jat ompelijoita, kauppapalvelijoita, käsityöläisiä y. m., 
jotka tietystikään eivät olleet nauttineet opetusopillista 
kasvatusta, mutta jotka lämpimästä asianharrastuksesta 
näin hankkivat itselleen tietoja ja kykyä Englannin 
nuorison raitistuttamista varten. 

Yhdeksäs luku. 



Kokouksissa käyminen. 

Lasten säännöllistä kokouksissa käyntiä on edis- 
tettävä kaikilla mahdollisilla keinoilla, sillä se suuressa 
määrin edistää raittiuslupauksen pitämistä. Kun sitä 
paitsi opetus on jaksollista, olisi suotavaa että jäsenet 
joka kerta olisivat saapuvilla, ettei heidän tietoihinsa 
jäisi aukkoja. Sentähden on säännöllisesti otettava sel- 
ville, kutka lapset ovat kokouksissa, kutka eivät. Eräs 
tapa saada asia selville, on kokouksen kuluessa — ei 
heti alussa, sillä joku voisi saapua hiukan myöhempään 
— panna toimeen jäsenten huuto, johon se, jonka nimi 
mainitaan, heti vastaa: »on». Tämä onkin paras tapa, 
sillä jos kohta se vie hiukan aikaa, etenkin jos Liitto 
on suuri, on siitä se etu, että toimikunnan jäsenet, sekä 
huutaja että muut, siten oppivat tuntemaan lapset. 
Tämä asia taas on erittäin tärkeä yhdistyksessä, jossa 
johtavien henkilöiden persoonallinen vaikutus pieniin 
jäseniin on niin tärkeä. — Voi myöskin käyttää toista 
tapaa, josta on se etu, että sen kautta saadaan selville, 
juokseeko vieraita, yhdistykseen kuulumattomia jäseniä 
kokouksissa. Jokainen jäsen näyttää ovella numeroi- 
dun pääsylipun, jolloin lapsen nimi tahi numero mer- 
kitään paperille. Kokouksen kuluessa voi sitten nimi- 
kirjaan läsnäolevien nimien eteen panna merkin, pis- 
teen, pilkun, ristin t. m. s. Jos joku jäsenistä olisi sat- 
tunut unohtamaan korttinsa kotiin, on hänen sanottava 

nimensä. Kun sitte lukee merkit, saa heti selville, mon- 
tako jäsentä on ollut kokouksessa ja montako on ollut 
pois. Niitä poissa-olevia, jotka eivät ole lähettäneet tie- 
toja poissa-olon syystä, on sitten käytävä kuulustamassa. 
Kaupunki, jossa on suuri joukko jäseniä, on jaettava 
piireihin, jotka jaetaan kotonakävijäin kesken, niin että 
joka alueelle kuuluu määrätty kotonakävijä, jonka vei 
vollisuus on käydä kaikkien poissaolevien luona. Jos 
tähän toimeen ei voi saada riittävästi täysikasvaneita 
henkilöitä, sopii käyttää Liiton vanhempia jäseniä apuna. 
Kokouksen kuluessa tekee kirjuri luettelot poissa-ole- 
vista ja antaa kokouksen lopussa kullekin kotonakävi- 
jälle luettelon hänen piiriinsä kuuluvista poissa olleista. 
Kunkin nimen kohdalle jätetään tyhjä paikka, johon 
merkitään poisjäämisen syy. Seuraavassa kokouk- 
sessa annetaan luettelo tehtyine muistutuksineen kirju- 
rille. Siten pidettäisiin silmällä joka ainoata jäsentä. 
Englannissa on tultu siihen kokemukseen, että tällainen 
persoonallinen ja tarkka valvonta ja kotonakäynti on 
juuri etusijassa edistänyt työn menestymistä. 

Erittäin tärkeätä on myös, että vanhemmat saa- 
daan käsittämään lasten säännöllisen ja jatku- 
van Toivon Liitossa käynnin tärkeys. Siinä suhteessa 
voivat kotonakävijät vaikuttaa paljon niihin vanhem- 
piin, joiden lapsia he käyvät tervehtimässä. Mutta 
suotavaa olisi, että voitaisiin päästä tekemisiin kaikkien 
Liittoon kuuluvien lasten vanhempien kanssa. Ylläker- 
rottu vastaanottojuhla on tilaisuus, jota voi ja tulee käyt- 
tää tässä ja seuraavassa luvussa esitettäjen asiain sel- 
vittämiseksi vanhemmille. Suotavaa olisi, että vanhem- 
pia sitä paitsi ainakin kerran eli pari vuodessa kutsut- 
taisiin Liiton juhliin, jotta aikaansaataisiin kodin ja 
Liiton välillä hyvä yhteistoiminta, josta voi olla arvaa- 
matonta hyötyä työn menestykselle. 

Kymmenes luku. 



Lupauksen pitämisen valvominen. 

Jokaisessa maassa, missä on ryhdytty työhön nuo- 
rison raitistuttamiseksi, on pidetty erittäin tärkeänä, 
että nuoret myöskin uskollisesti pitävät antamansa lu- 
pauksen, sillä siitähän asian menestyminen tietysti riip- 
puu. Englannissa, jossa on tehty tätä työtä kauemmin 
ja paremmin kuin muualla missään, voivat asian ystä- 
vät ilolla vakuuttaa, että nuoriso on enimmäkseen py- 
synyt aatteelle uskollisena. Mutta varsin suurta työtä 
vaatii asian tutkiminen ja oikeiden ja täydellisten tie- 
tojen hankkiminen. Keinona siihen esitämme että seu- 
rataan niitä viittauksia, joita on Raittiuden Ystävien 
kustantamassa jäsenkirjassa. Siinä on joka nimeä var- 
ten viisi saraketta, johon joka vuoden joulukuussa, kun 
asia ensin on tutkittu, merkitään joku siinä ehdotetuista 
kirjaimista. 

A = vielä jäsen. 

B = langennut pois ehdottomuudesta. 

C = on tietämättömissä. 

D = kuollut. 

M = muuttanut toiseen osastoon. 

Siten voi laskemalla A:t helposti saada selville, 
montako on varmasti uskollista. C ja M tietysti voivat 
olla epävarmoja. Jos ylläoleva ehdotus kotonakäymi- 

sestä saadaan käytäntöön, ei liene vaikeata saada joka 
nimen jälkeen joku äsken mainituista kirjaimista, joten 
kerätään arvokkaita tilastollisia tietoja jäsenistä tule- 
vaisuudenkin varalle. Esimerkiksi siitä, mihin hyviin 
tuloksiin tällainen huolellinen työ voi johtaa, mainitta- 
koon, että muiden muassa eräässä englantilaisessa Toi- 
von Liitossa, missä oli jäseniä 639, oli 580 toimikun- 
nalle tuttua, joista tämä voi antaa täydellisiä tietoja. 
Tietystikään ei tarvitse erityisesti tutkia niitä lap- 
sia, jotka säännöllisesti käyvät kokouksissa. Se on 
vain epätietoisissa tapauksissa tarpeellista. Näytteenä 
siitä, kuinka Englannissa tehdään, ja täälläkin voitai- 
siin tehdä, panemme tähän kirjeen, mikä lähetetään 
»epävarmalle« jäsenelle, jonka luona kotonakävijät ja 
kirjuri eivät ole olleet tilaisuudessa käymään. 

» päivänä kuuta 19 



Rakas, nuori ystävä! 

Toivon Liiton osasto on nyt ollut 

olemassa vuotta. Sinä tulit sen jäseneksi 

19 

Toimikunta tahtoisi välttämättömästi vuosikokouk- 
seen, joka pidetään , saada varmoja 

tietoja siitä, kuinka moni liittomme jäsenistä on uskol- 
lisesti pitänyt raittiuslupauksensa. * 

Pyydämme ystävällisesti sinua täyttämään myötä- 
seuraavan kaavan ja tuomaan sen johonkin kokouk- 
seemme. Me toivomme hartaasti, että kävisit näissä 
kokouksissa, joista varmaankin olisi sinulle hyötyä. 
Toimikunta, nyt niinkuin ainakin, koettaa saada kokouk- 
set niin opettavaisiksi ja hauskoiksi kuin mahdollista. 
Paitsi esitelmiä ja puheita, kuuluu ohjelmaan laulua, 
soittoa, lausuntoa y. m. Me olisimme hyvillämme, jos 
sinäkin kykysi mukaan olisit avullinen työssä. 

Liitämme tähän ohjelman seuraavaa neljännes- 
vuotta varten. Olemme edelleenkin hartaat ystäväsi. 

Toimikunnan puolesta 



Allaoleva on jäljennös kirjeessä mainitusta kaa- 
vasta: 

„ toimikunnalle. 

Hyvät ystävät! 

Minä olen pitänyt ja tulen vastakin pitämään sen 
raittiuslupauksen, jonka vanhempieni suostumuksella 
tein liittyessäni osastoon. 

Minä koetan niin useip kuin mahdollista päästä 
kokouksissa käymään; muutenkin kaikin tavoin koetan 
edistää Liittomme asiaa ja laajentaa sen vaikutusta. 

Teidän uskollinen 
(Nimi) 
(Osote) 



4 

Yhdestoista luku. 



Miten jäseniä on innostettava käy- 
mään kokouksissa. 

Kauan on ollut olemassa eri mielipiteitä siitä, onko 
lapsia millään erityisillä keinoilla kiihoitettava käymään 
säännöllisesti kokouksissa. Meillä Suomessa on mel- 
kein kokonaan karkoitettu koko palkintojärjestelmä, 
kun sitä vastoin muissa maissa lapsia miltei kaikkialla 
kiihoitetaan kunniamerkeillä ja jos jonkinmoisilla pal- 
kinnoilla. Tietysti voi olla vain yksi mielipide siitä, 
että aina olisi onnellisinta ja parasta, jos lapset kai- 
kessa täyttäisivät velvollisuutensa, ilman että heitä tar- 
vitsee kehoittaa tahi kiihoittaa siihen ulkonaisilla kei- 
noilla, joko sitten rangaistuksen pelolla tahi palkinnon 
toivolla. Kunnianhimo on varmaankin epäiltävistä tun- 
teista se, joka vähimmin on päässyt turmelemaan mei- 
dän kansaamme, eikä liene syytä ruveta herättämään 
sitä eloon tapsissakaan. Mutta varma on, että jonkun- 
laisella palkintojärjestelmällä voi olla hyvätkin puo- 
lensa. Se voi, ymmärtäväisellä ja oikealla tavalla käy- 
tettynä, olla voimakas kiihoituskeino, ja asiat voitanee 
järjestää niin, että hyöty on mahdollista vahinkoa mo- 
nin kerroin suurempi. 

Tietysti meidän on koetettava saada lapset niin 
innostuneiksi raittiusasiaan, että he rakkaudesta siihen 
ja käsittäen asian suuren tärkeyden heille itselleen ja 
koko isänmaalle, pysyvät sille uskollisina ja ahkerasti 
ja säännöllisesti käyvät kokouksissa. Semmoinen olisi 
työmme ihanne muoto. Mutta kun toiselta puolen 

muistamme, kuinka vaikutuksille altis lapsen herkkä 
mieli on, kuinka harvoin meidän kokouksiamme 
pidetään ja kuinka lapsi sillä välin on monien tuhan- 
sien muiden vaikutusten alainen; vaikutuksien, jotka 
suorastaan voivat vastustaa kaikkea, mitä m e koe- 
tamme opettaa, niin emme saa jättää mitään ulko- 
naisia keinoja käyttämättä, jotka voivat edistää 
lasten kiinnittämistä asiaamme ja auttaa heitä 
muistamaan opetuksiamme ja antamaansa lupa- 
usta. Meidän on muistettava, ettei lapsi vielä voi kä- 
sittää raittiusasiaa niin aatteelliselta kannalta kuin me 
vanhemmat ihmiset ja että meidän sentähden on käy- 
tettävä näkyviä, aisteilla käsitettäviä kappaleita, jotta 
asia kävisi lapselle oikein kouraantuntuvaksi. Kaik- 
kea, parasta ja korkeintakin tietysti voi väärinkäyttää, 
ja samaten myöskin palkinto- eli muistomerkkejäkin. 
Mutta ylläolevalta kannalta katsottuna voi niitä käyt- 
tää niin, että ne edistävät suurta asiatamme. 

Englannissa on mitä suurimmalla menestyksellä 
käytetty palkintojen antamista säännöllisestä kokouk- 
sissa käynnistä ja uskollisesta jäsenenä pysymisestä. 
Siellä on käytetty kahdellaisia palkintoja: mitaleja 
ja lauselmakortteja, kauniisti ja taiteellisesti 
tehtyjä. Jos annetaan muisto- eli kehotusmerkkejä, 
täytyy antaa sellaisia, joilla on pysyvä arvo, jotta ne 
voisivat täyttää tehtävänsä, s. t. s. muistuttaa lapsia 
siitä, että raittiusasia on heidän oma asiansa. Muisto- 
esine ei sentähden voi olla leikkikalu tahi muu kapine, 
joka voi kulua rikki. Sentähden on sopivinta käyt- 
tää mitaleja ja kauniita kortteja, mitkä voi ripustaa 
seinälle, josta ne muistuttavat asiasta niihin painetun 
lauselman kautta. Englantilaiset mitalit ovat niin käy- 
tännöllisiä, että niistä voi nähdä, kauanko sen käyt- 
täjä on ollut Toivon Liitossa. Meillä ehkei voi tulla 
kysymykseen mitalin antaminen niin lyhytaikaisesta 
kokouksissa käynnistä kuin Englannissa, sillä siellä 
annetaan n. k. »uuden jäsenen mitali» jo kolmen 

kuukauden päästä niille, jotka säännöllisesti sen aikaa 
ovat käyneet kokouksissa. Seuraava mitali annetaan 
ensimäisen jäsen vuoden kuluttua; se näyttää jotakuin- 
kin tällaiselta: 




Nämä mitalit maksavat siellä 15 penniä, ja koska 
Englannin Toivon Liitolla on käytettävinään varsin 
suuret varat, ei siellä käy vaikeaksi antaa lapsille täl- 
laisia merkkejä. Seuraavina vuosina annetaan vain 
erilaisia mitalinkannattimia. Niissä on eri vuosina eri 
kirjoitus, ja ovat ne tämännäköisiä: 



Kaksi vuotta: uskollinen 



Neljä vuotta: luja 



Kolme 


vuotta : 


väsymätön 




Viisi 


vuotta 


• kestävä 



Kuusi vuotta: järkähtämätön 

Niitä yhdistyksiä varten, jotka eivät ota rait- 
tiuslupausta, on takapuolelle pantava toinen kirjoitus, 
esim.: »En tahdo käyttää juovuttavia juomia», jota 
lauselmaa voisi käyttää kaikissa mitaleissa. 

Tämmöisillä mitaleilla samoinkuin lauselmakor- 
teilla on suuri tehtävänsä raittiusasian ajajina. Kun 
lapset tuovat sellaisia kotiinsa, herättävät ne suurta 
huomiota. Kotiväki tarkastaa niitä tarkkaan. Van- 
hemmat tietysti ovat sekä ylpeitä että iloisia siitä, että 
lapsi on saanut tuollaisen muistomerkin; siitä puhu- 
taan ja sitä näytellään kaikille, jotka käy vät perheessä, 
viedäämpä se toisinaan sukulaistenkin luo näytettä- 
väksi ja sillä lailla se tekee tehtävänsä : levittää tietoa 
työstämme ja herättää harrastusta siihen. 

Palkintojen jakaja, sihteeri, katsokoon,, ettei niitä 
jaeta minään kunniamerkkeinä. Hänen on päin- 
vastoin huomautettava, että tällaisen merkin aina tulee 
johtaa nuorien mieleen ne hyvät ja vakavat opetuk- 
set, joita he ovat Liitossa saaneet, ja muistuttaa heitä 
uskollisesti pitämään lupauksensa ja elämässä noudat- 
tamaan sellaista käytöstä, että asiatamme häpäisemättä 
voivat kantaa mitaliaan. Jos hän sitäpaitsi ilmaisee 
vilpittömän ilonsa siitä, että niin moni lapsi on ollut 
ahkera ja uskollinen kokouksissa kävijä, ei sen kautta 
varmaankaan herää lapsissa muita tunteita kuin ne, 
mitkä liikkuvat jokaisen hyvän ja tunnokkaan lapsen 
sydämessä, kun hän huomaa tuottaneensa mielihyvää 
opettajilleen ja vanhemmilleen. Ja jos vielä lausutaan 
sopivia kehotussanoja uskollisuudesta vähässä y. m. 
toisille lapsille, jotka eivät ole saaneet muistomerkkejä, 
ja päälle päätteeksi lauletaan joku sopiva kehoituslaulu, 
niin koko toimitus varmaan tulee vaikuttamaan ke- 
hoittavasti kaikkiin Liiton jäseniin, ja siten tulee muisto- 
merkkien jakamisesta olemaan todellista hyötyä asial- 
lemme. 

Kahdestoista luku. 



Ylimääräiset toimet Liitoissa, 

Pääasiallisin työ suoritetaan tietysti Liiton vaki- 
naisissa kokouksissa. Mutta jos opettajalla ja johta- 
jalla voimia riittää, olisi varsin onnellista, jos voisi 
hankkia muitakin toimia ja harjoituksia Liiton jäsenille. 
Semmoiset lisäävät harrastusta itse pää-asiaan, vahvis- 
tavat toverihenkeä, Uittavat nuoret lujemmin Liittoon 
ja antavat sen elämälle runsaamman sisällön. 

Niistä ylimääräisistä tehtävistä, jotka kuuluvat 
Englannin ja Amerikan Toivon Liittojen ohjelmaan, 
mainittakoon seuraavat : kilpailut, ainekirjoi- 
tukset, raittiustutkinnot, urheilu- ja soi- 
tantoharjoitukset, käsityöt ja kukka näyt- 
telyt, koska niitä meilläkin voi ottaa käytäntöön va- 
kinaisen työn rinnalla. 

Kilpailut. 

Kilpailut eri aloilla ovat erittäin suositettavia, 
koska ne ovat lapsille mieleisiä ja sitä paitsi sen työn 
kautta, jota lapsilta vaaditaan, varsinkin kehittäviä. 
Voimme näin ollen suositella kilpailuja lausunnossa, 
kertomusten kertomisessa ja kehittyneimmille 
lapsille esitelmien pidossa. Nämä kilpailut jär- 
jestetään parhaiten siten, että valitaan joku runo tahi 
kertomus, jonka sihteeri tahi se, joka johtaa tätä niin 

sanoaksemme esteetillistä puolta Liiton elämässä, ensin 
lukee ääneen oikealla tavalla mitä äänenpainoon ja 
lausumistapaan tulee. Tämä on varsin tarpeellista, 
sillä muuten voisivat lapset kotona harjoitella väärin, 
eikä sellainen enää ole helposti korjattavissa. Vasta 
kun lasten arvostelukyky ja käsitys on harjoituksen 
kautta »kehittynyt, voi antaa heidän ilman valmistusta 
harjoitella kotona sekä lausumista että kertomista. — 
Kun siis runo tahi kertomus on kokouksessa oikealla 
äänenpainolla luettu heille, saavat he kotona harjoi- 
tella sitä. Määrättynä päivänä keräytyvät lapset, ja 
kilpailu tapahtuu niin, että lapset vuoron perään saa- 
vat lausua tai kertoa esitettävänsä. Sitte seuraa »ar- 
vostelu» s. t. s. jokainen saa sanoa sanottavansa eri 
kilpailijain esityksestä. Pieni palkinto, kirjanen tahi 
joku muu vähäpätöinen kapine annetaan sille, joka 
suoriutui parhaiten. Siitä on ehkä paras äänestyksellä 
tulla yksimielisyyteen. Voi myöskin antaa lasten kes- 
kuudestaan valita 3 tai 5 edistyneempää lasta »palkin- 
totuomareiksi». Nämä pitävät jonkimmoista pöytäkir- 
jaa, s. t. s. antavat lyhyen arvolauseen joka kilpaili- 
jasta, ja sitte kilpailun päätyttyä neuvottelevat, kuka 
on parhaiten tehtävänsä suorittanut, jakavat palkinnot 
ja lausuvat yleisen arvostelunsa. On vaan heti alussa 
opetettava lapsia tyytymään niihin päätöksiin, joihin 
heidän valitsemansa »tuomarit» tulevat. 

Ainekirjoitukset ja raittiustutkinnot. 

Erittäin tärkeätä on että Toivon Liiton jäsenet 
oikein perin pohjin oppivat käsittämään raittiusasiaa, 
sillä sen kautta oppivat he puolustamaan sitä, tuo- 
maan esiin syitä, jotka ovat saattaneet heitä liittymään 
työhön, ja torjumaan kaikkia hyökkäyksiä, joilla tah- 
dotaan houkutella heitä pois oikealta tieltä. Kahdek- 
sannessa luvussa mainitsemaimme kirjallisten selonte- 
kojen kautta harjaantuvat jäsenet asiallisesti tuomaan 

esiin sen, minkä Liitossa pidetyistä esitelmistä ja oppi- 
tunneista käsittävät. Kun saavat kyhätä kirjoituksen 
määrätystä aineesta, täytyy heidän pakostakin syven- 
tyä siihen ja enemmän itsenäisesti esittää asia. Tie- 
tysti voi tätä vaatia vain edistyneimmiltä lapsilta, 
mutta on tarpeellista heidänkin kanssaan läpikäydä 
aine ja tehdä lyhyt aineenjako. 

Sopivina aineina esitämme m. m. seuraavat: 

1) Mitä etua on nuorilla raittiudesta? 

2) Mitkä Raamatun kohdat puolustavat raittiutta 
ja paheksuvat juoppoutta? 

3) Juoppouden seuraukset juopon maineeseen, ter- 
veyteen, varallisuuteen ja perheeseen nähden. 

4) Miksi on> tärkeätä, että nuoret tottuvat hyviin 
tapoihin? 

5) Postisäästöpankit ja niiden merkitys. 

6) Kuinka voimme hankkia itsellemme terveyttä, 
muiden kunnioitusta ja viisautta, mitä hyviä tapoja 
meidän siinä suhteesa on noudatettava ja mitä pahoja 
varottava? 

7) Kodin viholliset. 

8) Todellinen miehuus. 

Kun kuitenkin on luultavaa, että nuoret joko ko- 
tonaan tahi muualla tottuneemmilta aineenkirjoittajilta 
ovat saaneet mikä enemmän, mikä vähemmän apua, 
on vielä jälellä yksi keino tutkia heidän omaa tieto- 
määräänsä, nimittäin jo meillä Suomessakin käytetyt 
raittiustutkinnot. Ne voidaan järjestää eri lailla. 
Yksinkertaisin tapa on se, että kun Liitoissa on läpi- 
käyty joku määrätty osa raittiusopista, luokittain tut- 
kitaan, miten paljon nuoret ovat kuulemastansa asiasta 
oppineet. Lapset kutsutaan määrätyllä kellonlyönnillä 
ylimääräiseen kokoukseen, tahi voidaan tutkintoa toi- 
mittaa varsinaisessakin kokouksessa. Kysymykset kir 
joitetaan mustalle taululle niin, että — jos lapset istu- 
vat hyvin lähekkäin — joka toisen tai kolmannen lap- 
sen on vastattava samaan kysymykseen. Siten pois- 

tetaan lapsilta kiusaus vilkaista naapurinsa paperiin 
oikean vastauksen löytääkseen. Heti lukukauden alussa 
on jäsenille erityisesti huomautettava, että tämmöiset 
tutkinnot vielä tulevat, joten on parasta heidän tarkasti 
opetusta seurata, jotta voisivat asiaan niin hyvin pe- 
rehtyä, että kirjallisesti sitten voivat siitä selkoa tehdä. 
Suullisia kertakuulustelu jakin voisi joka luokalla 
eli osastolla toimeenpanna. 

Toinen tutkintatapa on tätä melkoista monimut- 
kaiseippi ja se pannaan toimeen seuraavasti: 1) Vali- 
taan joku erikoisosa raittiusopista, esim. alkoholin vai: 
kutus ruuansulatukseen, verenkiertoon j. n. e. ja jae 1 
taan kaikille, jotka kilpailuun aikovat ottaa osaa, teksti, 
jossa tästä aineesta puhutaan. Teksti on jaettava ilmai- 
seksi tahi on se valittava semmoisesta kirjasta eli sano- 
malehdestä, joka kaikilla kilpailijoilla on. Täällä Suo- 
messa on tutkintoteksti otettu lastenlehti »Koiton» rait- 
tius- ja terveydenhoito-osastosta. Suurempien menojen 
välttämiseksi on tätä menettelytapaa kaiketi vastedes- 
kin paras noudattaa; 2) Joka Uitosta, jossa jäseniä 
on ilmoittautunut kilpailuun, valitaan pari kolme hen- 
kilöä kilpailua valvomaan ja kirjoituksia tarkastamaan; 

3) Kaksi viikkoa ennen tutkintopäivää kehotetaan ha- 
lukkaita osanottajia lähettämään nimensä ja osoitteensa; 

4) Tutkintokysymykset määrätään, järjestetään ja pai- 
netaan tahi monistetaan niin lähellä tutkintopäivää 
kuin mahdollista; niin monta kappaletta niitä, kuin 
kustakin Liitosta on jäseniä tutkintoon ilmoittautunut, 
lähetetään suletussa kääreessä kullekin Liitolle. Kää- 
reet saadaan aukaista vasta tutkinnon alkaessa; 5) 
Tutkintopäivänä kokoontuvat kaikki kilpailijat Liiton 
huoneustoon ja istuvat noin kolmen jalan päähän toi- 
sistaan. Kukin saa lyijykynän ja puhtaan paperiarkin, 
johon ylimmäksi kilpailijan on kirjoitettava nimensä, 
osoitteensa, ikänsä ja sen Liiton nimi, johon hän kuu- 
luu. Kääre, jossa kysymykset ovat, aukaistaan ja nämä 

jaetaan kullekin kirjoittajalle. Tutkinnossa noudatetaaa 
seuraavia sääntöjä: 

a) Kukin saa käyttää 1 — 2 tratia kysymysten 
vastaamiseen. 

b) Mitään keskustelua tutkintoon osaaottavien vä- 
lillä ei ole suvaittava. Jos joku kilpailijoista on käyt- 
tänyt mukanaan tuomia kirjoja tai muistiinpanoja, ei 
hänen kirjoitustaan oteta huomioon palkintoja mää- 
rättäessä. 

c) Mitään ei saa kysyä edes niiltä, jotka ovat kir- 
joitusta valvomassa. Jos joku tarvitsee lisää paperia, 
tahi jotakin muuta, viitatkoon hän, jolloin johtaja an- 
taa hänelle, mitä hän tarvitsee. 

Kim kirjoituksiin määrätty aika on kulunut, koo- 
taan vastaukset ja annetaan tutkintolautakunnan tar- 
kastettavaksi. Sitten julkaistaan tutkinnon tulokset 
edeltäpäin määrätyn ajan kuluessa. Jos on luvattu 
palkintoja paraista vastauksista, jaetaan ne samassa 
tilaisuudessa. 

Englannissa on nämä tutkinnot ulotettu yli koko 
maan, niin että- kaikki lapset, nekin, jotka eivät kuulu 
mihinkään Toivon Liittoon, ovat saaneet ottaa osaa 
kilpailuihin. Voi helposti käsittää, mikä mahtava rait- 
tiustiedon levittäjä tämmöinen koko maan käsittävä 
tutkinto on. Kun meilläkin semmoinen pannaan toi- 
meen, on Raittiuden Ystävien asetettava keskusko- 
mitea tarkastamaan eri paikallistutkijakuntien hyväk- 
symiä vastauksia. Tämmöistä yritystä erittäin hyvin 
valmistavat pienemmät, paikalliset tutkinnot, joita voi- 
vat toimeenpanna esim. kaikki maan raittiuspiirit. 

Laulu. 

Kun laulu Toivon Liitoissa kuten kaikkialla on 
elähyttävimpänä aineksena kokouksissa, on hyvin tär- 
keätä, että lapset oppivat laulamaan kauniisti. Varsi- 
naisissa kokouksissa ei kuitenkaan tahdo riittää aikaa 

lauluharjoituksiin, vaikka olisivat kuinkakin tarpeelli- 
sia. Alimmilla osastoilla, semmoisilla, joihin kaikkein 
nuorimmat lapset kuuluvat, ehtii sentään hyvin, paitsi 
joka numeron välisiä lauluja vielä neljännestunnin 
omistaa vain lauluharjoituksille. Mutta korkeammilla 
osastoilla ei tähän ole riittävästi aikaa ja senvuoksi 
olisi hyvin suotavaa, että lauluharjoituksille omistet- 
taisiin erityinen ilta, jolloin taitava ja innostunut joh- 
taja saisi liittolaisille laulua opettaa. Kun Englan- 
nissa jollakin paikkakunnalla on useampia Toivon Liit- 
toja, on siellä tapana toimeenpanna laulukilpailuja nii- 
den välillä. Eri liitot harjoittavat samat laulut; kil- 
pailu-illalla on kova vetovoima koko paikkakunnan 
asukkaihin; suurissa joukoissa saapuu väkeä kilpailua 
katsomaan ja palkinnonjakoa odottamaan. Luonnolli- 
sesti ovat nämä laulukilpailutkin erinomaisia raittius- 
asian edistäjiä, sillä laulujen sanat sisältävät useim- 
missa tapauksissa jonkun raittiusponsilauseen. Toivon 
Liitot panevat Englannissa vuosittain toimeen suuren- 
moisia konsertteja Kristallipalatsissa, joista suurim- 
massa oli laulajia 15,000 Toivon liittolaista kolmena 
5,000 jäsenen suuruisena kuorona. Laulajat oli koottu 
kaikkialta Englannista. Kolmekymmentä tuhatta hen- 
keä oli kokoontunut konserttia kuulemaan. Eri Liit- 
tojen laulunjohtajat olivat ensin saapuneet Lontooseen, 
jossa heitä harjoitti Englannin Band of Hope Unionin 
sihteeri. Tulos oli niin oivallinen, että nuo 5,000 lasta, 
jotka olivat kokoontuneet kaikkialta Englannin kul- 
milta, lauloivat kuin olisi heillä ollut yksi ääni. Hyvin 
suosittuja ovat n. k. »laulutarinat», joissa joku kaunis 
ja opettavainen kertomus esitetään soololauluilla, vuo- 
rolauluilla ja kuoroesityksillä. Meilläkin nämä esityk- 
set varmaan pääsisivät hyvin suosioon. Tämmöinen 
esitys vaatii luonnollisesti pitkää harjoitusaikaa. Mutta 
eipä pitäisi voida olla epäilystä siitä, että jos syksyllä 
alotettaisiin harjoitella »tarinaa», kyllä voitaisiin saada 
se huhtikuuhun valmiiksi. Harjoitukset olisivat koko 

talvisajah mahtavana yhdyssiteenä jäsenten kesken ja 
konsertti olisi varmaan suuri »tapaus» raittiusalalla. 

Voimisteluharjoitukset. 

Voimisteluharjoitukset ovat myös semmoista, mikä 
jäseniä huvittaa, etenkin poikia. Vuosijuhlissa ja muissa 
juhlissa olisi tämmöisen voimisteluseuran näytöksestä 
suurta hyötyä. Souto-, pallopeli-, hiihto-seuroilla on 
myös suuri merkitys, varsinkin ovat ne hyvät ole- 
massa sellaiseen aikaan, jolloin yhteys Liiton jäsenten 
kesken muuten on höllä. 

Soittoseurat. 

Semmoisiakin voisi perustaa, eikä koneitten niissä 
tarvitsisi olla monimutkaisia, joten harjoitukset olisi- 
vat aika helppoja. Voitaisiin esimerkiksi käyttää ha- 
nuria eli harmonikkoja, huuliharppuja, okariinoja, rum- 
puja ja yksinkertaisia huiluja. Tämmöistä esitystä lap- 
set pitäisivät erittäin suuremmoisena, vaikkei sillä oli- 
sikaan mitään erityistä suurta taiteellista arvoa. Kus- 
tannukset tämmöisten koneitten hankkimisesta eivät 
öle kovin suuria. Kokonaisia tämmöisiä soittokone- 
kokoelmia on saatavajia Helsingin Uudesta Musiikki- 
kaupasta Fabianinkadun varrella. Soittokunnalle on 
tehtävä määrätyt järjestysohjeet ja säännöt, jotka jo- 
kaisen osanottajan tulee allekirjoittaa ja joita ei saa 
rikkoa, esiin.: 1) Järjestyksen tulee aina olla malli- 
kelpoinen ; 2) Koneita ei koskaan saa viedä pois huo- 
neustosta, jolleivat ne ole osanottajan yksityistä omai- 
suutta; 3) Ketkään muut kuin ne, jotka ottavat osaa 
harjoituksiin, eivät saa saapua harjoitustilaisuuksiin 
(muuten kaikki paikkakunnan pojat kokoontuisivat 
harjoituksia kuulemaan); 4) Opettajan tulisi olla eh- 
dottomasti raittiin, mutta jos on mahdotonta sel- 
laista johtajaa saada, hän kuitenkaan ei missään tapauk- 

sessa saisi puheissaan lausua mitään, jota voisi pitää 
raittiuden halveksimisena; 5) Soittoseuran jäsenten on 
maksettava 10 penniä sisäänkirj oi tus maksua ja sitten 
10 penniä kuukausimaksua, jota ei makseta takaisin, 
vaikka jäsen eroaisi seurasta; 6) Puolet mahdolli- 
sesti saatavasta tulosta jaetaan seuran jäsenille, toinen 
puoli siirretään konekassaan ja soittoseuran mahdollis- 
ten menojen peittämiseksi; 7) Jäsen, joka kolme ker- 
taa peräkkäin on ollut saapumatta harjoituksiin (paitsi 
sairauden tai jonkun muun tärkeän syyn tähden, jonka 
Liiton sihteeri myöntää päteväksi), erotetaan seurasta. 
Lisämääräyksiä voivat paikalliskomiteat vielä tehdä, 
jos niin tarvitaan. 

Käsityönäyttelyt. 

Nekin ovat hyvin suosittuja Englannin Toivon 
Liitoissa. Niitä on ruvettu pitämään, jotta lapsilla olisi 
tehtävää talvi-iltoina, ja että lapset oppisivat oikein 
käyttämään vapaa-aikansa eivätkä kuluttaisi sitä juok- 
sentelemalla pitkin katuja. Esimerkkeinä englantilais- 
ten lasten valmistamista esineistä mainittakoon tässä: 
käsivarassa piirretty Englannin kartta; kehys Toivon 
Liiton jäsenkortille; kirjahylly; painettu kuva, joka oli 
väritetty ; muuan piirustus ; kukkasjalusta ; virkattu 
kaulahuivi; kalvokkaat; vaatetettu nukke; ommeltuja 
esiliinoja y. m. Muuan poika oh siihen näyttelyyn, 
jossa tämän kirjan tekijä kävi, leiponut leivoksen, joka 
herätti hyvin suurta huomiota. Näyttelyitä pidetään 
tavallisesti kahdesti vuodessa, ja ne kokoavat hyvin 
runsaasti väkeä, jotka aina ovat hyvin huvitettuja las- 
ten käsitöistä. Näyttelyn yhteydessä pidetään pieni 
iltama; jossa pidetään raittiusesitelmä, lapset esittävät 
laulua ja lausuntoa ja näyttelyesineistä jaetaan juhlal- 
lisesti palkinnot. Samalla myödään myös ne esineet, 
joita lapset itse eivät tahdo pitää; osa hinnasta on 
annettava Liitolle. Tällä tavoin totutetaan monia lais- 

koja, huolimattomia lapsia kotonaan tekemään jotakin 
hyödyllistä. Ensiksi kiihoittaa heitä siihen ajatus päästä 
näyttelyyn ja palkinnon toivo. Mutta sitten oppivat 
he rakastamaan työtä ja hyötyvät arvaamattoman pal- 
jon, kun lapsuudesta asti tottuvat hyödylliseen työhön. 
Jos köyhemmillä jäsenillä ei ole aineksia edes yksin- 
kertaisempiin käsitöihin, on Liiton hankittava ne heille; 
eikä luulisi olevan vaikeata esimerkiksi kaupungeissa 
saada suuremmilta kauppaliikkeiltä karttuuni-, pumpuli- 
vaate-, lanka- y. m. jäännöksiä, jotka sitten, kun esi- 
neet on myyty, voidaan maksaa. Jos pieni veistokalu- 
kokoelma voitaisiin saada mahtumaan johonkin kokous- 
huoneuston yhteydessä olevaan huoneeseen, saisivat po- 
jat siinä tilaisuuden valmistella pikku esineitä näyttelyyn. 

Kukkasnäyttelyt. 

Niillä nyt ei, arvelee moni, ole mitään yhteyttä 
raittiustyön kanssa. Mutta niillä on sama tarkoitus 
kuin käsityönäyttelyilläkin : kasvattaa työhalua ja muo- 
dostaa yhdyssiteitä jäsenten välille. Keväällä olisi lap- 
sille jaettava kukansiemeniä, jotka he sitten» kotonaan 
kylvävät. Tulisi valita sellaisten kasvien siemeniä, 
jotka pian itävät ja kukkivat. Nämä kun sitte asetet- 
taisiin näytteille, herättäisi se huomiota paikkakun- 
nalla ja kokoisi suuren joukon väkeä siihen iltamaan, 
joka näyttelyn johdosta pantaisiin toimeen ja jossa 
raittiusasiasta taas puhuttaisiin. Ehkäpä monet, jotka 
tällöin ensi kertaa olisivat kokoussalissa ja huomaisi- 
vat sen kukkasineen niin kauniiksi ja viehättäväksi, 
sitten tulisivat sinne monta kertaa. Jotta lapsissa 
syntyisi halu hoitaa kotonaan muitakin kukkasia, olisi 
myös sallittava tuoda näyttelyyn vanhempiakin kasveja, 
kuitenkin vaan sillä ehdolla, että ne ovat olleet lapsen 
hoidossa vähintäin kaksi kuukautta ennen 
näyttelypäivää. Muuten luultavasti saisi näyttelyesi- 
neeksi vastaanottaa hienon, vasta äskettäin kukkakaup- 

piaalta ostetun kasvin, joka ilman mitään omistajansa 
ansiota saisi ensimäisen palkinnon. 

Säästöpankit. 

Kysymys, joka on hyvin läheistä sukua raittiu- 
delle, on säästäväisyys. Pienelle kansalle, semmoiselle 
kuin meidän kansamme on, on tämä asia hyvin tär- 
keä. Ainakin yksi, ehkäpä kaksikin esitelmää vuo- 
dessa olisi joka Toivon Liitossa pidettävä säästäväi- 
syydestä. Mutta, jotta tämä oppi käytännössä 
voitaisiin toteuttaa, tulee myös joka Liitolla olla 
oma säästöpankkinsa. Se käy meillä hyvin helposti 
päinsä asettumalla postisäästöpankin yhteyteen. Ote- 
taan siis vaan lapsilta kymmen- ja viisipenniset ja 
annetaan niistä vastaavat postisäästömerkit. Vanhim- 
mista lapsista voidaan säännöllisin ja luotettavin tyttö 
tai poika valita rahastonhoitajaksi, joka virka annet- 
taisiin hänelle erityisenä kunnianosoituksena. Rahat 
säilyttää kuitenkin Liiton oma rahastonhoitaja, 
mutta nuori rahastonhoitaja pitää kirjaa ja ottaa vas- 
taan rahat lapsilta. 

Todistukseksi siitä, miten paljon todella voi- 
daan säästää tämmöisistä pikkusummista, voimme 
mainita että yhdellä ainoalla Helsingin alemman kan- 
sakoulun luokalla yhtenä kevätlukukautena pantiin 
säästöön 100 markkaa, joka suurimmaksi osaksi 
keräytyi viiden pennin rahoista. Oppilaita oli 36, 
siis joksikin saman verran kuin tavallisesti Toivon 
Liitoissa. 

Kirjasto ja kirjallisuus. 

Koska kirjallisuus on mahtavin aatteiden ja totuuk- 
sien levittäjä, tulisi myös joka Toivon Liitolla olla 
lainakirjasto ja paikka, jossa lapset saisivat lukea 
lasten- ja nuorisonlehtiä. Joku vanhemmista jäsenistä 

valitaan kirjastonhoitajaksi, ja hän voisi saada pienen 
tulon kokoomalla lastenlehdille tilauksia. 

Yhteinen sanomalehti on epäilemättä erittäin tär- 
keä yhdysside Liittojen välillä ja levittää tietoa ja 
harrastusta asiaan. Semmoinen on jo useampia vuo- 
sia ollutkin olemassa ja on vaikuttanut paljon yleisen 
mielipiteen muuttamiseksi Toivon Liitoille suopeaksi. 
Se on lastenlehti »Koitto», jota saa tilata postitoi- 
mistoista tai, kun useampia tilataan yhtaikaa, »Koiton 
toimitukselta» osotteella Helsinki. Vuosikerran hinta 
on 1 mk. 50 p. Yhteisen lehden kautta voiyat eri 
Liitot oppia tuntemaan toisiaan ja lähettää toisilleen 
tietoja ja tervehdyksiä, saada uusia työtapoja ja uusia 
aatteita, ja siten innostusta ja voimia yhä jatkuvaan, 
kestävään, innokkaaseen työhön. Jos jossain Liitossa 
on hyvin köyhiä jäseniä, jotka eivät voi saada kokoon 
tarvittavaa tilausmaksua — 5 penniä numerolta — , 
olisi pantava toimeen rahankeräys tahi valmistettava 
pieniä ylimääräisiä juhlia rahan hankkimiseksi, niin 
että nämäkin saisivat lehden. — Täysikasvuisten, s. o. 
työn johtajien, yhdyssiteenä tulisi Raittiuden Ystävien 
äänenkannattajan »Kylväjän» olla, jossa kosketellaan 
raittiustyötä lasten ja nuorison keskuudessa. Vuosi- 
kerran hinta on 4 mk. 

Kolmastoista luku. 



Huvitukset. 

Jo ennen on muutamia kertoja huomautettu, että 
pääpaino työssä on pantava raittiusopetuksen 
antamiseen lapsille. Kaikkien muiden toimien tarkoi- 
tuksena on vaan edistää tätä päätarkoitusta. Niillä tah- 
dotaan helppotajuisemmassa muodossa, kuin esitelmät 
ovat, lapsiin samaa asiaa juurruttaa ja kasvattaa heissä 
yhteistunnetta. Monet Liitot ovat joutuneet aivan har- 
hateille sen kautta, että huvittelunani jäsenissä on he- 
rännyt ja vapaasti saanut kehittyä, niin että Liiton koko 
tärkeä ja vakava tarkoitusperä on unohtunut. Varsin- 
kin Liiton olemassaolon alkuaikoina on erittäin tarkasti 
varottava antamasta huvitteluhalulle liian suurta val- 
taa. Ennenkuin nuoret ovat ehtineet vakaantua ja saada 
harrastusta itse asiaan, on erittäin varomatonta he- 
rättää heissä harrastuksia mihinkään muuhun kuin itse 
pääasiaan. Meidän lastenliittomme eivät saa edistää 
huvihalun heräämistä nuorisossa; se kyllä pian itses- 
täänkin herää; meidän toimintamme tarkoituksena on 
herättää heissä harrastusta kunnolla täyttämään elämän 
hiljaiset, jokapäiväiset tehtävät. Etupäässä on meidän 
pyrittävä siihen, että kaikki työ tehdään iloisessa, ystä- 
vällisessä ja luottamusta herättävässä hengessä. Iloi- 
nen muoto, ystävällinen kohtelu ne antavat kokouksille 
semmoisen vetovoiman, että ne vastaavat monia n. k. 
»huveja», jos näitä ollenkaan voidaan niihin verrata. 

Ankaruus ja kovuus ovat Toivon Liitossa vielä vähem-. 
rnän paikallaan kuin koulussa. Sillä kouluissa lasten 
täytyy käydä, oli se heistä sitten kuinka ikävää 
tahansa. Mutta kun heidän tulonsa Toivon Liittoihin 
on aivan vapaaehtoista, on myös varma, että he eivät 
saavu semmoisiin kokouksiin, joissa johtajat eivät osoita 
heitä kohtaan ystävyyttä ja rakkautta. 

Mutta vaihtelun vuoksi täytyy kuitenkin lasten- 
liitoilla samoin kuin aikuistenkin yhdistyksillä jonkun 
kerran olla viattomia ja virkistäviä huveja, ja voivat 
nekin tavallaan asiata edistää. Tämmöisinä virkistä- 
vinä poikkeuksina varsinaisesta työstä pitäisimme t e e- 
iltoja ja huvimatkoja. 

T e e i 1 1 o j a olisi vuodessa pidettävä vähintäin 
kaksi: toinen vuosikokouksen ja toinen jou- 
lu j u h 1 a n yhteydessä. On huomattava, että val- 
mistukset näitä varten ovat tehtävät ajoissa. 
Erityiselle toimikunnalle on annettava tehtäväksi teen- 
tarjoilu: se jakakoon jäsenilleen eri tehtävät, kuten 
kuppien, teeleipien, pöytäliinojen y. m. hankkimiset. 
Jos juhlassa tulee olemaan saapuvilla suurempi määrä 
lapsia, on sovittava siitä, miten tarjoilu järjestetään, 
ettei syntyisi hämminkiä ja sekaannuksia. 

Huvimatkat. 

Kesäisin, jolloin yhteys jäsenten välillä on miltei 
olemattomissa, kun varsinaisia kokouksia ei pidetä, ovat 
huvimatkat hyviä yhteyden säilyttäjiä. Jo keväällä 
tulisi niitä suunnitella, sopia kokoontumispaikasta ja 
ajasta, eväistä y. m. Huvimatkat olisivat mieluimmin 
tehtävät johonkin kauniiseen metsään tahi jollekin 
muulle luonnonihanalle paikalle. Matkan päämäärä ei 
saisi olla kaukana, etteivät jäsenet väsyisi, ennenkuin 
saapuvat perille. Vuoden kuluessa pitäisi koota varoja 
matkoja varten, esim. 5 penniä kuussa, jonka silloin 
luulisi riittävän sekä joulujuhlaan että huvimatkoihin, 

kun kassassa olisi 40 penniä jäsentä kohti. Jos joku 
tahtoo ja voi antaa enemmän, niin sitä parempi. Hu- 
vimatkoilla voidaan, paitsi leikkiä vapaassa luonnossa, 
myös pitää esitelmiä, joissa kauniin luonnon raittiudesta 
johdutaan puhumaan, miten ihmisenkin tulisi olla rait- 
tiina ja puhtaana, laulaa lauluja kesän iloista j. n. e. 
Huvimatkan järjestäjän kekseliäisyydestä suuresti riip- 
puu, miten hauskaksi ja onnistuneeksi huvimatka saa- 
daan. Heti huvimatkalle lähdettäissä on pidettävä 
huolta siitä, että vallattomuuden ja kujeiden ei anneta 
päästä valtaan, että lapset pysyvät koossa j. n. e. 
Talvikuukausina on myös kesäksi opittava sopivia 
lauluja, joita sitten tämmöisissä tilaisuuksissa voidaan 
laulaa. 

Neljästoista luku. 



Erityiset kokoukset. 

Hauskoja ja vaihtelevia keskeytyksiä varsinaisten 
kokousten tyynessä ja ahkeratöisessä jaksossa ovat 
vuosi-*) ja puolivuosikokoukset. 

Vuosikokous. 

Samoin kuin yksityiset henkilöt viettävät synty- 
mäpäiviään, samoin tulee myös yhdistysten viettää 
vuosipäiviään. Tämmöinen vuosikokoushan on yhdis- 
tykselle oivallinen tilaisuus muistuttaa olemassaolos- 
taan. Sitä voitaisiin esimerkiksi ilmoitella, kuten Eng- 
lannissa tehdään, pienillä ilmoituslehdillä, joiden toi- 
selle puolelle ohjelma on kauniisti painettu ja toisella 
puolella taas on joku lyhyt, kaunis, pieni raittiusruno 
tahi kertomus. Näitä jaettaisiin joka taloon kokous- 
talon naapuristossa, niin että kaikki tietäisivät kokouk- 
sesta. Itse kokoussali koristettaisiin kaikilla vihreillä 
kasveilla, mitä lapsilta ja naapureilta vaan saataisiin 
lainatuksi. Joku kaunis kuultokuva (transparangi) voi- 
taisiin yksinkertaisella tavalla liimata kokoon ja ripus- 
taa salin peräseinään. Se voisi olla vaikka seuraavan 
näköinen : 

*) Yksinkertaisinta laskujen päättämisen y. m. vuoksi lie- 
nee, että työvuosi päättyy samalla kuin kalenterivuosi. 

Eriväristä silkkipaperia olisi siinä leikkausten koh- 
dalla. Puitteeksi kelpaa hyvin yksinkertainen puulaa- 
tikko, josta pohja on otettu pois ja korvattu pahvi- 
levyllä. Kuultokuvan valaistukseksi ei kelpaa lamppu, 
siihen on käytettävä hyvin paksuja steariinikynttilöitä, 
joita kyllä nykyään saa suuremmista kaupoista. 

Pöydälle levitetään kaunis pöytäliina, ja kaksi kau- 
nista ky nttiläj alkaa lainataan joltakin rikkaalta paik- 
kakuntalaiselta. Lasten tulee myös ottaa osaa ohjel- 
man suoritukseen, he laulavat muutamia kaikkein kau- 
neimpia vuoden kuluessa hyvin harjoittamiaan lauluja 
ja lukevat pari kolme kertomusta ja runoa. Pääpaino 
pannaan sentään sihteerin vuosikertomukseen, jonka 
tulee olla lyhyt, mutta täsmällinen. Siinä pitää mai- 
nita uusien jäsenten lukumäärä ja ovatko vanhoista 
ehkä jotkut muuttaneet toiseen Liittoon. Siinä tapauk- 
sessa, että joku jäsenistä on rikkonut lupauksensa, on 
sekin surullinen tapaus mainittava, kuitenkin luonnol- 
lisesti mitään nimiä ilmoittamatta. Jos joku suurempi 
kokous tahi esitelmätilaisuus on paikkakunnalla ollut 
ja Liitto on ollut sen kanssa jossakin tekemisissä, on 
siitäkin mainittava. Samoin myös, jos laulu-, ainekir- 
joitus- tahi raittiustutkintoja on pidetty, ovat palkin- 
nonsaajien nimet mainittavat. Vuosikertomuksen poh- 
jasävelen tulee aina olla iloinen ja toivorikas. Tietysti 
on vuoden kuluessa masentaviakin tapahtumia ollut 

ja monta pettymystä tullut, mutta niistä ei pitäisi vuo- 
sikertomuksessa paljon puhua. — Vuosikokouksessa 
sopii myös antaa kaikille niille, jotka uskollisesti ovat 
kokouksissa käyneet, mitali tahi kaunis lauselmakortti, 
aina sen mukaan, mitä Liitolla on tapana jakaa. Eng- 
lannissa tervehditään reippailla käsientaputuksilla jo- 
kaista palkinnon saajaa, kun hän astuu esiin palkin- 
toansa ottamaan. 

Tämmöinen iloinen, sydämellinen, toivorikas, hy- 
vin järjestetty vuosikokous jää varmaan jokaisen Lii- 
ton jäsenen mieleen, ja loistaa siellä kuin tähti viitaten 
heille oikeata tietä, kun heitä houkutellaan luopumaan 
niistä hyvistä opeista, joita heille Toivon Liitoissa on 
koetettu antaa. 

Puolivuosikokous. 

Toinen kokous, joka vuosikokouksen jälkeen olisi 
tärkein, olisi pidettävä vuoden toisella puoliskolla. Sii- 
hen olisi kutsuttava kaikki lasten vanhemmat, niin 
että noin kaksi henkeä joka perheestä saisi vapaan 
pääsyn ; muut saisivat maksaa sisäänpääsymaksun. 
Tässä kokouksessa suorittaisivat lapset koko ohjelman. 
Joku vanhemmista lapsista olisi harjoitettava pitämään 
hyvä esitelmä esim. aineesta: »Miksi meille lapsille 
opetetaan Toivon Liitoissa raittiutta?» tahi voitaisiin 
esitelmässä esittää raittiusopin fysioloogista tai kemial- 
lista puolta; esitelmäaiheeseen kuuluvia kuviakin tulisi 
käyttää, esim. kun on aineena »alkoholin vaikutus 
ruuansulatukseen» tahi »miten alkoholi syntyy oluessa» 
j. n. e. Raittiusleikkejä ja vuorokeskusteluja esitet- 
täisiin ja lapset laulaisivat laulujaan. Lopuksi olisi 
sihteerin tahi Liiton puheenjohtajan puhuttava muu- 
tamia vakavia ja ystävällisiä sanoja lasten omaisille, 
muistuttaen heitä kannattamaan johtokuntaa sen koet- 
taessa saada lapsia käymään kokouksissa ja osoittaen 
kaikkien kansalaisten ja etenkin vanhempien velvolli- 

suuksia lapsia kohtaan tässä asiassa. Kokous olisi saa- 
tava niin hyväksi, jalostavaksi ja miellyttäväksi, että 
jäsenten omaiset siellä mielellään viipyvät ja kaipauk- 
sella odottavat seuraavaa samankaltaista juhlaa saa- 
tuansa tästä sekä herättäviä että virkistäviä muistoja. 



Viidestoista luku. 



Opetusvälineet 



Taikalyhty on erittäin hyvä havaintovälikap- 
pale, jonka pitäisi päästä hyvin paljon laajemmalti 
käytäntöön maassamme kuin nyt on laita. Joka piiri- 
toimikunnan olisi ostettava oma taikalyhty, jota s^ sit- 
ten voisi halvasta maksusta lainailla eri paikallisseu- 
roille. Kun nyt jo on saatavissa runsaasti kaikellaisia 
kuvia* niinhyvin ihmiselämästä kuin fysiologian, his- 
torian, maantieteen, kaunotaiteen y. m. alalta, tarjoavat 
nämä näytökset hyvää ja mieltäkiinnittävää vaihtelua 
opetukselle. 

Kuultokuvat eli transp a rangit. Jos tai- 
kalyhtyä ei voida saada tahi jos se olisi haettava kovin 
kaukaa, voidaan myös samaa tarkoitusta varten käyt- 
tää kuultokuvia, jotka ovat helpompia aikaansaada. 
Ne voidaan helposti sijoittaa kokoushuoneen nurkkaan, 
jossa ne asetetaan seinän nojaan. Nurkkaan asetetaan 
poikkilauta, ja sille pannaan kynttilät. Kuultokuva 
esittää jotakin ainetta, josta kokouksessa aijotaan pitää 
esitelmä. Kun lamput ja kynttilät huoneessa sammu- 
tetaan ja kaikki valo pääsee sinne vaan kuultokuvan 

moniväristen silkkipaperien kautta, on valaistus huo- 
neessa hyvin omituinen ja vaikuttaa kuulijoihin, jotka 
sen kautta ovat melkein pakotetut kiinnittämään 
huomionsa kuultokuvaan ja esitelmään. Kuvamme 
näyttää kuultokuvan, jota jo on Helsingissä käytetty. 
Kaikista ♦ merkkisistä paikoista on pahvi leikattu pois 
ja sijaan liimattu eriväristä silkkipaperia. 

Kuultokuvan molemmin puolin voitaisiin asettaa 
pari kuusta, kuitenkin niin, etteivät ne sitä estä näky- 
mästä, vaan vaikuttavat, että se näyttää olevan kuin 
lehtimajassa. Jos paikkakunnalla on kekseliäs maa- 
lari tahi joku muu sukkela henkilö, voi hän valmistaa 
kuultokuvan; siihen tarvitaan vaan paksua pahvia, 
kummia ja eriväristä silkkipaperia. Semmoista kuul- 
tokuvaa voisi sitten lainailla kaikille naapuriliitoillekin. 

Panoraama. Silläkin on sama tarkoitus kuin 
molemmilla edellisillä, nimittäin saada kuulijain huo- 
mio tarkasti kiinnitetyksi esitykseen. Panoraamaa käy- 
tetään melkein aina huvittamaan raittiuskertomusta ; 
ja sen muodostaa kokoelma kuvia, jotka ovat kiin- 
nitetyt liikkuvalle, kahden akselin ympäri kierretylle 
kankaalle. Jokaisessa tärkeämmässä osassa kertomusta 
-kierretään uusi kuva näkyviin, ja kuulijat saavat kat- 
sella sitä niin kauvan kuin kertomus viipyy sillä koh- 
den; sitten kierretään taas esiin uusi kuva j. n. e. 
Huoneessa sammutetaan esityksen ajaksi kaikki lam- 
put, vain panoraaman edustalla palaa lamppurivi. 

Nämä panoraamat ovat hyvin vaikeita saada toi- 
meen, koska taulujen tulee olla tosi taiteilijain tekemät 
voidakseen todellisesti ja elävästi tapauksia esittää. 
Niitä pitäisi vielä olla luvulleen monta, että ne kus- 
takin kertomuksesta voisivat näyttää edes päätapauk- 
set ja lopuksi pitää niiden -olla aika suuria, niin että 
huoneen toisessa päässä olevatkin voisivat ne nähdä. 
Jos sentään joku meidän parhaista taiteilijoistamme 
rupeaisi käsittämään lasten raittiusopetuksen suurta 
merkitystä ja omistaisi osan ajastaan tällaisten kuvien 
maalaamiseen, kuten taiteilijat Englannissa ovat teh- 
neet, voitaisiin tämmöinen panoraama Suomessakin 
hankkia. 

Kuudestoista luku. 



Menot ja tulot. 

Kaikissa hyvissä yhdistyksissä maailmassa täytyy, 
ikävä kyllä, ajatella myös rahallista puolta. Niin täs- 
säkin työssä. Kun on kysymyksessä Toivon Liittojen 
työ, on sentään olemassa suuri etu, jota ei aina ole, 
ja se on, että, jos asian oikein osaa esittää, on pal- 
jon helpompi saada sitä varten varoja, kuin muihin 
hyviin yrityksiin. Kaikkein säästeliäimmänkin sydän 
heltyy, kun häneltä pyydetään lahjaa »lapsikultasille«. 
Työn alussa on senvuoksi tehtävä likimääräinen arvio- 
lasku välttämättömistä menoista, ja sitten koetettava 
keksiä keinoja näiden menojen peittämiseksi. 

Menoja. Suurin menoerä on sihteerin palkka. 
Suuremmassa kaupungissa, joss^ otaksutaan saatavan 
useampia Liittoja syntymään, on tämä virka, jos 
suinkin mahdollista, oleva palkallinen. Hyvin sihtee- 
rin tointa hoitaakseen täytyy siksi asetetun henkilön 
uhrata toimeensa niin paljon aikaansa ja voimiaan, 
ettei hän voi pitää sitä minäkään sivutyönä. Voi- 
daan myös paremmalla oikeudella vaatia, että virka 
tunnollisesti hoidetaan, kun se on palkallinen. Jos 
sentään joku henkilö, joka on niin onnellisessa talou- 
dellisessa asemassa, ettei hän tarvitse mitään palk- 
kaa, tahtoo ottaa viran palkatta, niin sitä parempi 
asialle, ja tämmöinen tarjous on aina kiitollisuudella 
vastaanotettava. Alussa voisi kai kvlläkin sihteerin 

virkaa hoitaa esim. joku alemman kansakoulun opet- 
tajatar, jolla on vain muutamia tunteja päivässä kou- 
lua eikä mitään kotityötä. Mutta kun Toivon Liitto- 
jen luku siten on noussut kymmeneenkin ja laulu-, 
soitto- ja käsityöharjoituksista on pidettävä huolta, 
tarvittaisiin luultavasti kyllä sihteerin koko aika. Sih- 
teeri voisi myös päivällä — itse Toivon Liittojen työ 
suoritetaan melkein yksinomaan iltasilla — pitää rait- 
tiusluentoja kouluissa j. n. e. 

Muut menot, mitä Toivon Liitoissa tulee kysy- 
mykseen, olisivat kaiketi maksu huoneustojen valosta 
ja siivoamisesta, menot kilpapalkintoihin, köyhimpien 
jäsenten laulukirjoihin, käsi työtarpeisiin, mitaleihin, 
lauselmakortteihin, soittokoneisiin j. n. e. 

Tuloja. Vakinaisia tuloja olisivat jäsenten kuu- 
kausimaksut, joka köyhimmiltä jäseniltä olisi 5 pen- 
niä, parempiosaisilta 10 penniä. Näistä tuloista mak- 
settaisiin teeiltojen ja kesäretkien menot sekä vanhem- 
pien lupaliput ja jäsenkortit. Muut tulot saadaan vuosi- 
ja puolivuosikokousten ovirahoista. 

Kun kuitenkin on luultavaa, että nämä tulot 
eivät riitä, tulisi toimikunnan koettaa hankkia Liitolle 
kannattajia, jotka puolivuosi- tahi vuosimaksulla 
helpottaisivat Liiton olemassaoloa. Näiden hankkimi- 
seksi tulisi toimikunnan lähettää Liiton tarkoituksesta 
ja työstä selonteko, jonka lopussa lämpimästi vedottai- 
siin kaikkien kansalaisten velvollisuuteen auttaa tätä 
työtä, kaikille niille henkilöille paikkakunnalla, joiden 
luulisi olevan taipuvaisia apua antamaan. Jollei työn 
järjestystä ja merkitystä täydellisesti selitetä, ei voi 
toivoa kannatusta sille. Kannatusmaksu voitaisiin mää- 
rätä esimerkiksi kahdeksi markaksi. Kerran vuodessa 
voitaisiin myös panna toimeen rahankeräys korteilla, 
joissa jokainen ruutu vastaa kymmentä penniä. Kan- 
nattajat varmaan mielelläänkin lunastaisivat kukin yh- 
den kortin, jossa olisi 20 ruutua, vastaten 2 mk. Eng- 
lannissa ottavat myös Liittojen jäsenet tämmöisiä kort- 

teja ja kokoovat keskimäärin 25,000 Smk. vuodessa 
keskusyhdistykselle. Samoin voitaisiin joka toinen vuosi 
asianomaisella luvalla panna toimeen myyjäiset, joissa 
tietysti saataisiin suurempi summa yhdellä kertaa. 



Seitsemästoista luku. 

Kuinka työ Toivon Liitoissa on 
saatava hedelmiä tuottavaksi. 



Tärkein ehto tässä on, että kaikki kokoukset ovat 
hyvin valmistettuja pienimpiä yksityis- 
kohtia myöten. Valitse edeltäpäin laulut, jotka 
lauletaan, puhuttele edeltäpäin sitä, jonka tulee pitää 
rukous, määrää edeltäpäin, mikä kohta Raamatusta 
kokouksen alussa luetaan, pidä huolta siitä, että esi- 
telmän pitäjä tai puhuja saapuu ajoissa kokoukseen. 
Aiota ja lopeta täsmälleen määrätyllä minuu- 
tilla. Kaikkea pitkäpiimäisyyttä vältä. Katso, että 
kaikki lapset seuraavat esitystäsi. Pidä hyvää kuria; 
lapset hyvin pian tottuvat järjestykseen, ei heille ole 
vaikeampaa istua hiljaa kuin meluta ja teuhata. Jos 
joku on auttamaton telmijä, aseta hänet istumaan 
muista erilleen, ettei hän häiritsisi muita. Tee ohjelma 
puhujia varten jo kolme kuukautta edeltäpäin 
ja pidä huolta siitä, että kaikki, jotka ovat luvanneet, 
myös saapuvat, tahi lähettävät peruutuksensa aina- 
kin muutamia päiviä edeltäpäin. Laita niin, että aina 

on varalla muutamia varamiehiä, joita hätätilassa voi- 
daan pyytää, sillä ei sihteeri voi yhtaikaa olla kuin 
yhdessä kokouksessa. Pidä aina valmiina hyvä esi- 
telmä, jonka voit antaa varamiehille, jos vakinaiset 
eivät voi kokoukseen tulla. Kutsu kaikki, jotka ovat 
luvanneet työssä auttaa, vähintäin kerran kuussa ko- 
koukseen, jossa ilmoitetaan, mitä apua kukin Liitto 
tarvitsee, kysellään ja keskustellaan työstä ja eri työ- 
tavoista, malliesitelmiä ja luentoja pidetään j. n. e. 
Seuraavassa teemme ehdotuksen neljännesvuoden oh- 
jelmaksi, joka alkaa 1 p:nä lokak. ja päättyy jou- 
lukuussa. Tämmöiset ohjelmat olisivat mieluimmin 
painettavat ja sitten jaettavat jäsenille. Mutta jos 
ei siihen ole varoja, voidaan ne hektografeerata. 

Ohjelma 

Toivon Liiton kokouksia varten Helsingissä 
Lokak. — Jouluk. 19 . 

Osasto: „ Kodin Turva". 

Huoneusto: Kasarminkadun koulu. 

Sunnuntaina 5 p. lokak. »Oluen valmistus». 

Nti Johansson. 
Sunnuntaina 19 p. lokak. »Onko alkoholi ravintoame«? 

Nti Johansson. 
Sunnuntaina 2 p. marrask. »Alkoholi ja hermosto». 

Nti Johansson. 
Sunnuntaina 16 p. marrask. »Alkoholi ja verenkierto». 

Nti Kovero. 
Sunnuntaina 30 p. marrask. »Alkoholi ja verenkierto». 

Nti Kovero. 
Sunnuntaina 7 p. jouluk. »Alkoholi ja ruuansulatus». 

Nti Johansson. 
Sunnuntaina 21 p. jouluk. Joulujuhla. 

Sihteeri ja past. När- 
rilä y. m. 

Vielä on huomattava, että ketkään muut lapset 
eivät saa ottaa osaa kilpakirjoituksiin, kukkas- ja kä- 
sityönäyttelyihin kuin ne, jotka säännöllisesti 
käyvät kokouksissa. Samaten saavat vain 
nämä laulaa kuoroissa vuosi- ja puolivuosikokouk- 
sissa ja esiintyä vuorokeskusteluissa ja leikeissä. Kaik- 
kia näitä oikeuksia tulee näet pitää tarkkaavaisuuden, 
ahkeruuden ja hyvän käytöksen palkkiona. Se on 
lapsille huomautettava jo ensimäisissä kokouksissa, että 
he tietäisivät, mitä sääntöjä Liitossa on. 

Lopetamme tähän ja yhdistämme seuraaviin pon- 
silauseisiin ehdot, joita työn menestyminen vaatii : 

1) Tee Liitolle sopivat säännöt ja noudata niitä 
tarkasti. 

2) Valitse toimikuntaan sopivat jäsenet. 

3) Pidä tarkkaa pöytäkirjaa ja tilikirjaa. 

4) Pidä säännöllisesti toimikunnan kokouksia. 

5) Toimita uusien jäsenten otto juhlallisesti. 

6) Pidä huolta siitä, että jäsenet suorittavat jä- 
senmaksunsa. 

7) Merkitse, kutka jäsenet ovat kokouksessa saa- 
puvilla. 

8) Pidä tästä asiasta tarkkaa kirjaa. 

9) Käy poisjääneiden jäsenten kotona. 

10) Tee kokoukset opettavaisiksi ja hauskoiksi. 

11) Anna lapsille kokouksissa tehtäviä. 

12) Valmista aina edeltäpäin neljännesvuoden 
ohjelma. 

13) Valmista hyvissä ajoin ohjelma kaikkiin ko- 
kouksiin, varsinkin vuosi- ja puolivuosikokouksiin. 

14) Hanki lainakirjasto. 

15) Perusta säästöpankki. 

16) Pidä kukkasnäyttely kesällä. 

17) Toimita käsityönäyttely talvella. 

18) Aiota ja lopeta kaikki työ rukouksella, jätä 
kaikki Jumalan käteen ja tee työsi Hänen silmäinsä 
edessä. 



Digitized byVjOOQlC 



Sisällys: 



Sivu 

Johdanto 1 

Täydellinen Raittiusopetusvälineistö, 

joka sisältää lääket. professori Curt Wallis'in 4 värillistä seinätau- 
lua alkoholin vaikutuksista ihmisen sisälmyksiin, 12 seinätaulua 
teokseen „Mitä tiede sanoo väkijuomista?", sievän laatikollisen 
täynnä kojeita (yhteensä 26 pulloa, Iasipataa, putkea j. n. e.), joilla 
voi näyttää, kuinka olut ja viini palaa syystä, että niissä on alkoholia, 
kuinka surkeasti olut ja viina jäävät maidosta takapajulle, mitä ra- 
vintoarvoon tulee j. n. e., sekä kirjateokset «Alkoholikysymys", 
„Mitä tiede sanoo väkijuomista?" ja „Toivon Liiton opas", saadaan 
50 markasta (ilman lähetyskuluja) 

Raittiuden Ystäviltä. 

Välineistöstä voidaan myös eri osia saada seuraavaan hintaan: 

Laatikko sisältöineen 20 mk, 

Curt Wallis , in 4 taulua 15 „ 

12 taulua teokseen: Mitä tiede sanoo väkijuomista? 12 „ 

Erityisiä kappaleita kuvasarjoista ei myydä. 

Raittiuden Ystävien toimistosta on myös saatavissa professori 
Curt Wallis'in laatimat kipsiset preparaatit sekä ehdottomasti raittiin 
ihmisen että alkoholistin sisäelimistä. Sarja sisältää 7 mallia. Hinta 
40 mk. 



Raittiusopettajatutkinnon alemman kurssin kirjat: 
Alli Trygg- Helenius ja Matti Helenius: Alkoholin vaikutukset — 

Alli-Trygg-Helenius: Toivon Liiton opas 1 

Matti Tarkkanen: Raamattu ja raittiuskysymys .... 
M. Helenius: Sopiiko kristityn kuulua raittiusseuraan? . 
K. V. Hurmerinta: Raittiusopetuksesta pyhäkouluissa . . 
Alli Trygg- Helenius: Minkä vuoksi nuorisolle on raittius 

opetusta annettava? 

Mandi Granfelt: Kolme puhetta lapsille 



50 

60 

30 



Yhteensä Smk.. 2:90 
Saadaan 

Raittiuden Ystävien toimistosta Helsingissä. 

Nuorison raittiusopetusta ja Toivon Liiton työtä 
koskevaa kirjallisuutta: 

Minkä vuoksi nuorisolle on raittiusopetusta annettava? 

kirj. Alli Trygg- Helenius. Hinta 20 p. 
Mitä vaaditaan Toivon Liiton opettajalta? kirj. Mandi Granfelt. 

Hinta 10 p. 
Toivon Liitto-työstä maalaisoloissa, kirj. Maiju Helenius. 

Hinta 10 p. 

Mitä tiede sanoo väkijuomista? kirj. Matti Helenius. Hinta 
korukansissa 2 mk. 50 p. 

Alkoholin vaikutukset, kirj. Alli Trygg- Helenius ja Matti Hele- 
nius. Hinta 50 p. 

Väkijuomain vaikutus, kirj. Matti Helenius. Hinta 10 p. 

Raittius-katkismus nuorisolle. Kysymyksiä ja vastauksia juo- 
vutusjuomista, mukailtu Suomen raittiusseurain ja Toivon Liit- 
tojen käytettäväksi. Hinta 20 p. 

Esitelmiä nuorison raittiuskokouksissa I—VI ä 5 p. 

Kolme puhetta lapsille, kirj. M. Gt. Hinta 30 p. 

Nuorison raittiuskokousten ohjelmia I. Hinta 15 p. ; II. Hinta 10 p. 

Toivon Liiton laulukirja. Sisältää 212 laulua ja virttä. Hinta 
kovissa kansissa 25 p. 

Suomen raittiusyhdistysten nuottikirja. Sisältää m. m. nuotit 
Toivon Liiton laulukirjaan. Yhteensä yli kaksisataa eri laulu- 
nuottia. Hinta vaatekansissa 3 mk. 

Toivon Liiton vuorokeskusteluja II— III ä 20 p. 

Toivon Liiton io pennin kirjasia 1—3. Kaikki kuvalla va- 
rustetut. 

Pikku kapteeni. Kertomus Toivon Liiton lapsille. Hinta 20 p. 

Raittiuskertomuksia I—II ä 75 p. 

Raittiusrunoja. Hinta 50 p. 

Toivon Liiton jäsenkirja. Hinta 3 mk. 
Toivon Liiton jäsenkortit. Hinta 5 p. kappale. 
Vanhempien lupaliput. Hinta 2 p. kappale. 

Kaikkia tässä lueteltuja kirjoja kuin myös kaikenlaista raittius- 
kirjallisuutta tilataan osotteella 

Raittiuden Ystävät Helsinki, (Eerikink. 3). 

